text: περιλαμβανομένης της ταυτότητας του πλαισίου επιθεώρησης, ανεξαρτήτως εάν αναγνωρίζεται ότι έχει ληφθεί η εν λόγω προαναγγελία.74. Οι επιθεωρητές έχουν την εξουσία να εξετάζουν όλες τις κατάλληλες ζώνες, τις γέφυρες και χώρους του αλιευτικού σκάφους, τα αλιεύματα (μεταποιημένα ή όχι), τα δίχτυα και άλλα αλιευτικά εργαλεία, τον εξοπλισμό καθώς και οποιοδήποτε κατάλληλο έγγραφο που είναι αναγκαίο για την επαλήθευση της τήρησης των μέτρων διατήρησης που έχουν θεσπισθεί από την NEAFC καθώς και να θέτουν ερωτήσεις στον πλοίαρχο ή σε πρόσωπο που έχει ορισθεί από τον πλοίαρχο.75. Οι επιθεωρητές δεν απαιτούν από το σκάφος στο οποίο επιβιβάζονται να σταματήσει ή να πραγματοποιήσει ελιγμούς κατά τη διάρκεια της αλιείας, ή να σταματήσει τη ρίψη ή την ανάσυρση αλιευτικών εργαλείων.. Oι επιθεωρητές μπορούν να απαιτήσουν τη διακοπή ή την καθυστέρηση της ρίψης εργαλείων μέχρι να επιβιβαστούν στο σκάφος, αλλά, σε κάθε περίπτωση, η σχετική καθυστέρηση δεν πρέπει να υπερβαίνει τα 30 λεπτά από τη λήψη του σήματος που αναφέρεται στην παράγραφο 1.76. Οι πλοίαρχοι σκαφών επιθεώρησης εξασφαλίζουν ότι πραγματοποιούν ελιγμούς σε ασφαλή απόσταση από τα αλιευτικά σκάφη, σύμφωνα με τους κανόνες της ναυτικής τέχνης.77. Οι επιθεωρητές μπορούν να διατάξουν ένα αλιευτικό σκάφος να καθυστερήσει την είσοδο ή την έξοδό του από την περιοχή διακανονισμού για χρονικό διάστημα έως 6 ώρες από τη στιγμή της διαβίβασης από το αλιευτικό σκάφος των εκθέσεων που αναφέρονται στο άρθρο 9 παράγραφος 1 στοιχεία α) και γ).78. Η διάρκεια μιας επιθεώρησης δεν δύναται να υπερβαίνει τις 4 ώρες ή να παρατείνεται πέραν της ανάσυρσης και της επιθεώρησης του διχτυού, ανάλογα με το ποια από τις δυο διαδικασίες διαρκεί περισσότερο. Σε περίπτωση εντοπισμού παράβασης οι επιθεωρητές δύνανται να παραμείνουν επί του σκάφους όσο διάστημα απαιτείται για την ολοκλήρωση των μέτρων που προβλέπονται στο άρθρο 29 παράγραφος 1, στοιχείο β).79. Σε ειδικές περιπτώσεις που αφορούν το μέγεθος του αλιευτικού σκάφους και την ποσότητα των ιχθύων που διατηρούνται επ' αυτού, η διάρκεια, επιθεώρησης μπορεί να είναι μεγαλύτερη από τα χρονικά όρια που αναφέρονται στην παράγραφο. 6. Σε μια τέτοια περίπτωση οι επιθεωρητές δεν μένουν επί του αλιευτικού σκάφους περισσότερο από το χρόνο που απαιτείται για την ολοκλήρωση της επιθεώρησης. Οι λόγοι για την υπέρβαση του ορίου που προβλέπεται στην παράγραφο 6 καταγράφονται στην έκθεση επιθεώρησης που αναφέρεται στην παράγραφο 9.80. Το πολύ δυο επιθεωρητές διορισμένοι από κράτος μέλος δύνανται να επιβιβαστούν επί σκάφους άλλου συμβαλλόμενου μέλους. Κατά τη διενέργεια της επιθεώρησης οι επιθεωρητές δύνανται να ζητήσουν από τον πλοίαρχο συνδρομή οιουδήποτε τύπου. Κατά την επιβίβαση και την επιθεώρηση οι επιθεωρητές δεν εμποδίζουν τους πλοιάρχους να επικοινωνούν με τις αρχές του κράτους σημαίας τους.81. Κάθε επιθεώρηση τεκμηριώνεται με τη σύνταξη έκθεσης επιθεώρησης υπό τη μορφή που ορίζεται σύμφωνα με τη διαδικασία του άρθρου 47 παράγραφος 2. Ο πλοίαρχος δύναται να διατυπώσει παρατηρήσεις όσον αφορά την έκθεση επιθεώρησης και υπογράφεται από τους επιθεωρητές στο τέλος αυτής. Αντίγραφο της έκθεσης επιθεώρησης πρέπει να χορηγηθεί στον πλοίαρχο του αλιευτικού σκάφους. Αντίγραφο κάθε έκθεσης επιθεώρησης διαβιβάζεται αμελλητί στην Επιτροπή ή σε φορέα που έχει ορίσει η ίδια. Η Επιτροπή ή ο φορέας που έχει ορίσει την διαβιβάζουν


text: τάχιστα στο κράτος μέλος σημαίας του επιθεωρηθέντος σκάφους και στη γραμματεία της NEAFC. Το πρωτότυπο ή επικυρωμένο αντίγραφο κάθε έκθεσης επιθεώρησης διαβιβάζεται κατόπιν αιτήματος στο κράτος σημαίας του επιθεωρούμενου σκάφους.Άρθρο 21Υποχρεώσεις των πλοιάρχων των αλιευτικών σκαφών κατά τη διάρκεια της διαδικασίας επιθεώρησηςΟ πλοίαρχος ενός αλιευτικού σκάφους οφείλει:α) να διευκολύνει την άμεση και ασφαλή επιβίβαση και αποβίβαση σύμφωνα με τους κανόνες που θεσπίστηκαν με βάση τη διαδικασία που αναφέρεται στο άρθρο 47 παράγραφος 2·β) να συνεργάζεται και να συνδράμει στην επιθεώρηση του αλιευτικού σκάφους σύμφωνα με τον παρόντα κανονισμό, να μην παρεμποδίζει, εκφοβίζει ή παρεμβαίνει στο έργο των επιθεωρητών κατά την εκτέλεση των καθηκόντων τους και να εξασφαλίζει την ασφάλειά τους·γ) επιτρέπει στους επιθεωρητές να επικοινωνούν με τις αρχές του κράτους σημαίας και με το κράτος επιθεώρησης,δ) παρέχει πρόσβαση σε όλους τους χώρους, τα καταστρώματα και τους θαλάμους του αλιευτικού σκάφους, στα αλιεύματα (μεταποιημένη ή μη), στα δίχτυα ή σε άλλα αλιευτικά εργαλεία, στον εξοπλισμό και σε όλες τις πληροφορίες ή τα έγγραφα τα οποία ο επιθεωρητής κρίνει αναγκαία σύμφωνα με το άρθρο 20 παράγραφος 2·ε) παρέχει αντίγραφα των εγγράφων που ζητά ο επιθεωρητής· καιστ) προσφέρει στους επιθεωρητές εύλογες ευκολίες, συμπεριλαμβανομένης, ενδεχομένως, της διατροφής και της ενδιαίτησης, εφόσον παραμένουν επί του σκάφους, σύμφωνα με το άρθρο 32 παράγραφος 3.ΚΕΦΑΛΑΙΟ IVΈλεγχος από το κράτος λιμένα των αλιευτικών σκαφών που φέρουν τη σημαία άλλου συμβαλλόμενου μέρουςΆρθρο 22Πεδίο εφαρμογήςΜε την επιφύλαξη του κανονισμού (ΕΟΚ) αριθ. 2847/93 και του κανονισμού (ΕΚ) αριθ. 1005/2008 του Συμβουλίου, περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης αλιείας («κανονισμός ΠΛΑ»), οι διατάξεις που προβλέπονται στο παρόν κεφάλαιο ισχύουν για την εκφόρτωση ή τη μεταφόρτωση σε λιμένες κρατών μελών, κατεψυγμένων αλιευτικών πόρων, μετά την αλίευσή τους στη ζώνη διακανονισμού από αλιευτικά σκάφη που φέρουν τη σημαία άλλου συμβαλλόμενου μέρους.Άρθρο 23Καθορισμένοι λιμένεςΤα κράτη μέλη καθορίζουν και κοινοποιούν στην Επιτροπή τους λιμένες ή τους τόπους πλησίον της ακτής όπου επιτρέπονται δραστηριότητες εκφόρτωσης ή μεταφόρτωσης αλιευτικών προϊόντων που αναφέρονται στο άρθρο 22 και λιμενικές υπηρεσίες. Η Επιτροπή κοινοποιεί τη γραμματεία της NEAFC τους τόπους αυτούς καθώς και κάθε τροποποίηση του καταλόγου των καθορισμένων λιμένων τουλάχιστον 15 ημέρες πριν από την έναρξη ισχύος της τροποποίησης.Οι εκφορτώσεις και οι μεταφορτώσεις κατεψυγμένων αλιευτικών πόρων, μετά την αλίευσή τους στη ζώνη διακανονισμού από αλιευτικά σκάφη που φέρουν τη σημαία άλλου συμβαλλόμενου μέρους επιτρέπεται μόνον σε καθορισμένους λιμένες.Άρθρο 24Αναγγελία κατάπλου σε λιμένα82. Κατά παρέκκλιση από το άρθρο 28ε παράγραφος 1 του κανονισμού (ΕΟΚ) αριθ. 2847/93, οι πλοίαρχοι ή οι εκπρόσωποι τους, όλων των αλιευτικών σκαφών που μεταφέρουν ιχθείς οι οποίοι αναφέρονται στο άρθρο 22 του παρόντος κανονισμού, οι οποίοι προτίθενται να εισέλθουν σε λιμένα για εκφόρτωση ή μεταφόρτωση, κοινοποιούν στις αρμόδιες αρχές του κράτους μέλους λιμένα την πρόθεσή τους τουλάχιστον 3 εργάσιμες ημέρες πριν από τον εκτιμώμενο χρόνο άφιξης.Εντούτοις, ένα κράτος μέλος δύναται να ορίσει διαφορετική προθεσμία, λαμβάνοντας υπόψη ιδίως την απόσταση μεταξύ των ιχθυότοπων και των λιμένων του. Στην περίπτωση αυτή, το οικείο κράτος μέλος ενημερώνει αμελλητί την Επιτροπή ή τον φορέα που έχει ορίσει καθώς και τη γραμματεία της NEAFC.83. Οι

type: legislation

jurisdiction: EU


text: πλοίαρχοι ή οι αντιπρόσωποί τους μπορούν να ακυρώσουν την αναγγελία, ειδοποιώντας τις αρμόδιες αρχές του λιμένα στον οποίο επιθυμούν να καταπλεύσουν το αργότερο 24 ώρες πριν από τον αναγγελθέντα εκτιμώμενο χρόνο άφιξης στον λιμένα.Εντούτοις, ένα κράτος μέλος δύναται να ορίσει διαφορετική προθεσμία κοινοποίησης της ακύρωσης. Στην περίπτωση αυτή, το οικείο κράτος μέλος ενημερώνει αμελλητί την Επιτροπή ή τον φορέα που έχει ορίσει καθώς και τη γραμματεία της NEAFC. Η αναγγελία συνοδεύεται από αντίγραφο του αρχικού εντύπου, στο οποίο έχει αναγραφεί η λέξη «CANCELLED» κατά μήκος.84. Οι αρμόδιες αρχές του κράτους μέλους λιμένα διαβιβάζει αντίγραφο της κοινοποίησης που αναφέρεται στις παραγράφους 1 και 2 αμελλητί στο κράτος σημαίας του σκάφους και στο κράτος (ή τα κράτη) σημαίας των παραδιδόντων σκαφών σε περίπτωση που το σκάφος συμμετέχει σε εργασίες μεταφόρτωσης. Αντίγραφο της κοινοποίησης που αναφέρεται στην παράγραφο 1 και 2 διαβιβάζεται επίσης στην Επιτροπή ή σε φορέα που αυτή έχει ορίσει, η οποία το διαβιβάζει αμελλητί στην γραμματεία της NEAFC.85. Το κράτος μέλος λιμένα απαγορεύει την είσοδο στους λιμένες του σε σκάφη τα οποία δεν έχουν προαναγγείλει, όπως απαιτείται, την είσοδό τους στο λιμάνι.86. Οι λεπτομέρειες εφαρμογής του παρόντος άρθρου, και ειδικότερα ο μορφότυπος και οι προδιαγραφές για τη διαβίβαση, καθορίζονται σύμφωνα με τη διαδικασία του άρθρου 47, παράγραφος 2.Άρθρο 25Άδεια εκφόρτωσης ή μεταφόρτωσης87. Το κράτος σημαίας του αλιευτικού σκάφους που προτίθεται να εκφορτώσει ή να μεταφορτώσει ή, σε περίπτωση που το σκάφος έχει συμμετάσχει σε εργασίες μεταφόρτωσης εκτός κοινοτικών υδάτων, το κράτος (ή τα κράτη) σημαίας των παραδιδόντων σκαφών, έχουν επιβεβαιώσει, επιστρέφοντας αντίγραφο της κοινοποίησης προαναγγελίας που αναφέρεται στο άρθρο 24:(α) τα αλιευτικά σκάφη που δήλωσαν ότι αλίευσαν τους ιχθείς διαθέτουν επαρκή ποσόστωση για τα δηλωθέντα είδη·(β) οι ποσότητες των ιχθύων επί του σκάφους έχουν δεόντως αναφερθεί και συνυπολογιστεί κατά τον υπολογισμό τυχόν ισχυόντων περιορισμών των αλιευμάτων ή της αλιευτικής προσπάθειας·(γ) τα αλιευτικά σκάφη που δήλωσαν ότι αλίευσαν τους ιχθείς, διέθεταν άδεια αλιείας στις δηλωθείσες περιοχές·(δ) η παρουσία των σκαφών στη δηλωθείσα περιοχή αλίευσης έχει επαληθευθεί βάσει δεδομένων ΣΠΣ.88. Οι εργασίες εκφόρτωσης ή μεταφόρτωσης μπορούν να αρχίσουν μόνον μετά την χορήγηση άδειας από τις αρμόδιες αρχές του κράτους μέλους λιμένα. Η εν λόγω άδεια είναι δυνατόν να χορηγηθεί μόνον εφόσον έχει ληφθεί η επιβεβαίωση από το κράτος σημαίας που αναφέρεται στην παράγραφο 1.89. Κατά παρέκκλιση της παραγράφου 2, οι αρμόδιες αρχές του κράτους μέλους λιμένα μπορούν να επιτρέψουν την πλήρη ή μερική εκφόρτωση και χωρίς την επιβεβαίωση που αναφέρεται στην παράγραφο 1, αλλά στις περιπτώσεις αυτές διατηρούν τους ιχθείς αποθηκευμένους υπό τον έλεγχό τους. Οι ιχθύες αποδεσμεύονται προς πώληση, διάθεση ή μεταφορά μόλις παραληφθεί η επιβεβαίωση που αναφέρεται στην παράγραφο 1. Αν δεν παραληφθεί η επιβεβαίωση εντός 14 ημερών από την εκφόρτωση, οι αρμόδιες αρχές του κράτους μέλους λιμένα μπορούν να δημεύσουν τους ιχθείς και να τους διαθέσουν σύμφωνα με τους εθνικούς κανόνες.90. Οι αρμόδιες αρχές του κράτους μέλος λιμένα κοινοποιούν αμελλητί την απόφασή τους να επιτρέψουν ή να μην επιτρέψουν την εκφόρτωση ή τη μεταφόρτωση και ενημερώνουν την Επιτροπή ή τον φορέα που έχει ορίσει, ο οποίος κοινοποιεί την απόφαση


text: στη γραμματεία της NEAFC.91. Οι λεπτομερείς διατάξεις εφαρμογής του παρόντος άρθρου καθορίζονται σύμφωνα με τη διαδικασία που αναφέρεται στο άρθρο 47, παράγραφος 2.Άρθρο 26Επιθεωρήσεις λιμένα92. Τα κράτη μέλη πραγματοποιούν στους λιμένες τους ετησίως επιθεωρήσεις ποσοστού τουλάχιστον 15 % των εκφορτώσεων ή μεταφορτώσεων.93. Οι επιθεωρήσεις περιλαμβάνουν την παρακολούθηση ολόκληρης της εκφόρτωσης ή της μεταφόρτωσης καθώς και διασταυρούμενους ελέγχους των ποσοτήτων ανά είδος που αναγράφονται στην αναγγελία εκφόρτωσης και των ποσοτήτων ανά είδος που εκφορτώθηκαν ή μεταφορτώθηκαν. Μετά την ολοκλήρωση της εκφόρτωσης ή της μεταφόρτωσης ο επιθεωρητής ελέγχει και σημειώνει τις ποσότητες ανά είδος ιχθύος που παραμένει επί του σκάφους.94. Οι εθνικοί επιθεωρητές καταβάλλουν όλες τις δυνατές προσπάθειες προκειμένου να αποφύγουν την αδικαιολόγητη καθυστέρηση του σκάφους και για την εξασφάλιση της ελάχιστης δυνατής παρέμβασης ή όχλησης του σκάφου καθώς και την αποφυγή της υποβάθμισης της ποιότητας των αλιευμάτων.95. Το κράτος μέλος λιμένα δύναται να καλεί επιθεωρητές άλλων συμβαλλόμενων μερών για να συνοδεύσουν τους επιθεωρητές του και να παρατηρούν την επιθεώρηση των δραστηριοτήτων εκφόρτωσης ή μεταφόρτωσης αλιευτικών πόρων που έχουν αλιευθεί από αλιευτικά σκάφη που φέρουν τη σημαία άλλου συμβαλλόμενου μέρους.Άρθρο 27Εκθέσεις επιθεώρησης96. Κάθε επιθεώρηση τεκμηριώνεται με τη σύνταξη έκθεσης επιθεώρησης υπό τη μορφή που ορίζεται σύμφωνα με τη διαδικασία του άρθρου 47 παράγραφος 2.97. Ο πλοίαρχος δύναται να διατυπώσει παρατηρήσεις όσον αφορά την έκθεση επιθεώρησης, η οποία υπογράφεται τόσο από τον επιθεωρητή όσο και από τον πλοίαρχο μετά το πέρας της. Αντίγραφο της έκθεσης επιθεώρησης πρέπει να χορηγηθεί στον πλοίαρχο του αλιευτικού σκάφους.98. Αντίγραφο κάθε έκθεσης επιθεώρησης διαβιβάζεται αμελλητί στο κράτος σημαίας του επιθεωρούμενου αλιευτικού σκάφους και στο κράτος ή κράτη σημαίας των παραδιδόντων σκαφών στις περιπτώσεις που το σκάφος συμμετέχει σε εργασίες μεταφόρτωσης καθώς και στην Επιτροπή ή σε φορέα που έχει ορίσει η ίδια και στη γραμματεία της NEAFC: Το πρωτότυπο ή επικυρωμένο αντίγραφο κάθε έκθεσης επιθεώρησης διαβιβάζεται κατόπιν αιτήματος στο κράτος σημαίας του επιθεωρούμενου σκάφους.ΚΕΦΑΛΑΙΟ VΠαραβάσειςΆρθρο 28Πεδίο εφαρμογήςΜε την επιφύλαξη του κανονισμού (ΕΟΚ) αριθ. 2847/93 και του κανονισμού (ΕΚ) αριθ. 1005/2008 οι διατάξεις που προβλέπονται στο παρόν κεφάλαιο ισχύουν για τα κοινοτικά αλιευτικά σκάφη και για τα αλιευτικά σκάφη τα οποία φέρουν τη σημαία άλλου συμβαλλόμενου μέρους που επιδίδονται σε αλιευτικές δραστηριότητες ή που προορίζονται για αλιευτικές δραστηριότητες με στόχο αλιευτικούς πόρους στη ζώνη διακανονισμού.Άρθρο 29Διαδικασίες επί παραβάσει99. Όταν ένας επιθεωρητής NEAFC έχει σοβαρούς λόγους να πιστεύει ότι ένα αλιευτικό σκάφος πραγματοποίησε δραστηριότητα αντίθετη προς τα μέτρα διατήρησης που θεσπίστηκαν από την NEAFC:α) σημειώνει την παράβαση στην έκθεση που αναφέρεται στα άρθρα 19 παράγραφος 2, 20 παράγραφος 8 ή 27·β) λαμβάνει όλα τα αναγκαία μέτρα προκειμένου να εξασφαλίσει την ασφάλεια, και τη συνέχεια των αποδεικτικών στοιχείων. Ένα σημείο αναγνώρισης τίθεται κατά σταθερό τρόπο σε οποιοδήποτε τμήμα του αλιευτικού εργαλείου, το οποίο φάνηκε κατά την επιθεώρηση ότι χρησιμοποιήθηκε κατά παράβαση των μέτρων·γ) επιδιώκουν να επικοινωνήσουν αμέσως με επιθεωρητή ή τις οριζόμενες αρχές του κράτους σημαίας του επιθεωρηθέντος αλιευτικού σκάφους·δ) διαβιβάζουν την έκθεση επιθεώρησης τάχιστα στην Επιτροπή ή στο φορέα που αυτή έχει ορίσει.100. Το κράτος μέλος, το οποίο προβαίνει στην επιθεώρηση κοινοποιεί γραπτώς, κατά τη διάρκεια της εργάσιμης ημέρας που


text: έπεται της ημέρας έναρξης επιθεώρησης στο μέτρο του δυνατού, τα στοιχεία της παράβασης που διαπράχθηκε από το επιθεωρηθέν σκάφος, στο κράτος σημαίας στο οποίο ανήκει το επιθεωρηθέν σκάφος καθώς και στην Επιτροπή ή σε φορέα τον οποίο έχει ορίσει.101. Το κράτος μέλος το οποίο προβαίνει στην επιθεώρηση διαβιβάζει αμελλητί το πρωτότυπο της έκθεσης επιτήρησης ή επιθεώρησης μαζί με όλα τα αποδεικτικά στοιχεία στις αρμόδιες αρχές του κράτους σημαίας στο οποίο ανήκει το επιθεωρηθέν σκάφος στην Επιτροπή ή σε φορέα τον οποίο αυτή έχει ορίσει, που με τη σειρά τους το διαβιβάζουν αμελλητί στην γραμματεία της NEAFC.Άρθρο 30Συνέχεια που δίνεται στις παραβάσεις1. Όταν ένα κράτος μέλος λάβει από ένα άλλο συμβαλλόμενο μέρος ή από ένα άλλο κράτος μέλος κοινοποίηση σχετικά με παράβαση που διαπράχθηκε από σκάφος που φέρει τη σημαία του, πρέπει να προβεί σε ταχείες ενέργειες, σύμφωνα με την εθνική νομοθεσία του, προκειμένου να λάβει και να εξετάσει τα αποδεικτικά στοιχεία και να διενεργήσει οποιαδήποτε αναγκαία έρευνα όσον αφορά τη συνέχεια, που πρέπει να δοθεί στην παράβαση και, στο μέτρο του δυνατού, να επιθεωρήσει το σκάφος.2. Τα κράτη μέλη ορίζουν τις αρμόδιες αρχές που είναι εξουσιοδοτημένες για τη λήψη των αποδεικτικών στοιχείων των παραβάσεων και διαβιβάζουν στην Επιτροπή τη διεύθυνση των εν λόγω αρχών. Η Επιτροπή ή ο φορέας που έχει ορίσει κοινοποιεί αυτά τα στοιχεία στη γραμματεία NEAFC.Άρθρο 31Σοβαρές παραβάσειςΓια τους σκοπούς του παρόντος κανονισμού, νοούνται ως:α) αλιεία χωρίς την κατοχή ισχύουσας άδειας, η οποία να έχει χορηγηθεί από το κράτος σημαίας·β) αλιεία χωρίς ή μετά την εξάντληση ποσόστωσης·γ) χρησιμοποίηση απαγορευμένων αλιευτικών εργαλείων·δ) εσφαλμένη καταγραφή αλιευμάτων·ε) κατ ́επανάληψη μη συμμόρφωση με τα άρθρα 9 και 11;στ) εκφόρτωση ή μεταφόρτωση σε λιμένα ο οποίος δεν έχει καθοριστεί σύμφωνα με τις διατάξεις του άρθρου 23·ζ) μη συμμόρφωση με τις διατάξεις του άρθρου 24·η) εκφόρτωση ή μεταφόρτωση δίχως την προηγούμενη άδεια του κράτους λιμένα όπως αναφέρεται στο άρθρο 25·θ) άρνηση χορήγησης άδειας σε επιθεωρητή να εκτελέσει τα καθήκοντά του·ι) κατευθυνόμενη αλιεία αποθέματος του οποίου η αλιεία έχει ανασταλεί ή απαγορευθεί·ια) παραποίηση ή απόκρυψη της σήμανσης, της ταυτότητας ή του νηολογίου αλιευτικού σκάφους·ιβ) παραποίηση, μεταβολή ή εξαφάνιση των αποδεικτικών στοιχείων που ενδιαφέρουν μια έρευνα·ιγ) διάπραξη πολλαπλών παραβάσεων, οι οποίες, συγκεντρωτικά συνιστούν αθέτηση μέτρων διατήρησης και διαχείρισης·ιδ) συμμετοχή σε δραστηριότητες μεταφόρτωσης ή σε κοινές αλιευτικές δραστηριότητες με σκάφη μη συμβαλλόμενου μέρους στο οποίο δεν έχει παραχωρηθεί το καθεστώς του συνεργαζόμενου μη συμβαλλόμενου μέρους από την NEAFC·ιστ) παροχή εφοδίων, καυσίμων ή άλλων υπηρεσιών σε σκάφη τα οποία συμπεριλαμβάνονται στους καταλόγους που αναφέρονται στο άρθρο 44.Άρθρο 32Συνέχεια που δίνεται στις σοβαρές παραβάσεις102. Σε περίπτωση που ένας επιθεωρητής έχει σοβαρές υπόνοιες ότι ένα αλιευτικό σκάφος έχει διαπράξει σοβαρή παραβίαση βάσει του άρθρου 31, ο εν λόγω επιθεωρητής κοινοποιεί αμελλητί την εν λόγω παραβίαση στην Επιτροπή ή σε φορέα που έχει αυτή ορίσει, στις αρμόδιες αρχές του κράτους σημαίας του επιθεωρούμενου αλιευτικού σκάφους και στο κράτος σημαίας ή στα κράτη σημαίας των παραδιδόντων σκαφών στις περιπτώσεις που το σκάφος συμμετέχει σε εργασίες μεταφόρτωσης, σύμφωνα με το άρθρο 29 παράγραφος 3 με αντίγραφο στη γραμματεία της NEAFC .103. Προκειμένου


text: να εξασφαλίσει τη συντήρηση των αποδεικτικών στοιχείων, ο επιθεωρητής πρέπει να λάβει όλα τα αναγκαία μέτρα ώστε να εξασφαλίσει την ασφάλεια, και τη συνέχεια, των αποδεικτικών στοιχείων ελαχιστοποιώντας ταυτόχρονα τις παρεμβολές και τις οχλήσεις για τη λειτουργία του σκάφους.104. Ο επιθεωρητής μπορεί να παραμείνει επί του αλιευτικού σκάφους όσο χρονικό διάστημα απαιτείται για να κοινοποιήσει στον δεόντως εξουσιοδοτημένο επιθεωρητή που αναφέρεται στο άρθρο 33 τις πληροφορίες σχετικά με την παράβαση ή μέχρις ότου ληφθεί η απάντηση του κράτους σημαίας που ζητεί από τον επιθεωρητή να εγκαταλείψει το αλιευτικό σκάφος.Άρθρο 33Η συνέχεια που δίνεται σε περίπτωση σοβαρώ ν παραβιάσεων από κοινοτικό αλιευτικό σκάφος105. Τα κράτη μέλη σημαίας απαντούν αμελλητί στην κοινοποίηση που αναφέρεται στο άρθρο 32 παράγραφος 1 και εξασφαλίζει ότι το οικείο αλιευτικό σκάφος επιθεωρείται εντός 72 ωρών σε σχέση με την παραβίαση από δεόντως εξουσιοδοτημένο επιθεωρητή. Ο δεόντως εξουσιοδοτημένος επιθεωρητής επιβιβάζεται επί του σχετικού αλιευτικού σκάφους και εξετάζει τα συστατικά στοιχεία της υποτιθέμενης σοβαρής παράβασης, τα οποία διαπιστώθηκαν από τον επιθεωρητή NEAFC και διαβιβάζει, το συντομότερο δυνατό, στην αρμόδια αρχή του κράτους μέλους της σημαίας και στην Επιτροπή, τα αποτελέσματα της εξέτασής του.106. Μετά την κοινοποίηση των εν λόγω αποτελεσμάτων, το κράτος μέλος σημαίας του επιθεωρηθέντος σκάφους, εφόσον αυτό δικαιολογείται, διατάσσει το αλιευτικό σκάφος να κατευθυνθεί προς ένα συγκεκριμένο λιμάνι το οποίο έχει καθοριστεί από το εν λόγω κράτος μέλος, εντός προθεσμίας 24 ωρών, για λεπτομερή επιθεώρηση υπό την εποπτεία του.107. Το κράτος μέλος σημαίας δύναται να επιτρέψει στο κράτος επιθεώρησης να φέρει απευθείας το αλιευτικό σκάφος σε λιμένα ο οποίος έχει καθοριστεί από το κράτος μέλος σημαίας.108. Σε περίπτωση που το αλιευτικό κράτος δεν κληθεί στον λιμένα, τα κράτη μέλη σημαίας υποβάλλουν εγκαίρως δικαιολογητικά στοιχεία στην Επιτροπή ή σε φορέα που έχει αυτή ορίσει καθώς και στο κράτος επιθεώρησης. Η Επιτροπή ή ο φορέας που έχει ορίσει κοινοποιεί αυτά τα δικαιολογητικά στη γραμματεία της NEAFC.109. Σε περίπτωση που ένα σκάφος διαταχθεί να κατευθυνθεί προς λιμένα βάσει των παραγράφων 2 ή 3, για λεπτομερή επιθεώρηση, είναι δυνατόν να επιβιβαστεί ή/και να παραμείνει επί του σκάφους καθώς αυτό θα κατευθύνεται στον λιμένα, επιθεωρητής NEAFC από άλλο συμβαλλόμενο μέρος, εφόσον η αρμόδια αρχή του κράτους μέλους σημαίας του επιθεωρούμενου σκάφους δεν απαιτήσει από τον επιθεωρητή να εγκαταλείψει το σκάφος.110. Τα κράτη μέλη σημαίας ενημερώνουν αμέσως την Επιτροπή ή τον φορέα που αυτή έχει ορίσει σχετικά με τα αποτελέσματα της λεπτομερούς επιθεώρησης καθώς και για τα μέτρα που έλαβε ως αποτέλεσμα της παράβασης.111. Οι λεπτομερείς διατάξεις εφαρμογής του παρόντος άρθρου καθορίζονται σύμφωνα με τη διαδικασία που αναφέρεται στο άρθρο 47 παράγραφος 2.Άρθρο 34Υποβολή εκθέσεων και συνέχεια που δίνεται στις παραβάσεις112. Τα κράτη μέλη διαβιβάζουν στην Επιτροπή ή στον φορέα που έχει αυτή ορίσει, πριν από την 15η Φεβρουαρίου κάθε έτους, για το προηγούμενο ημερολογιακό έτος, έκθεση σχετικά με την κατάσταση των διαδικασιών όσον αφορά τις παραβάσεις των μέτρων διατήρησης της NEAFC. Οι παραβιάσεις εξακολουθούν να περιλαμβάνονται και στις μεταγενέστερες εκθέσεις έως ότου ολοκληρωθεί η διαδικασία σύμφωνα με τις σχετικές διατάξεις της εθνικής νομοθεσίας. Η Επιτροπή ή ο φορέας που έχει ορίσει κοινοποιεί


text: τις εκθέσεις στη γραμματεία της NEAFC πριν από την 1η Μαρτίου.113. Η έκθεση η οποία απαιτείται βάσει της παραγράφου 1 αναφέρει την τρέχουσα κατάσταση των διαδικασιών και ειδικότερα εάν η υπόθεση εκκρεμεί, εάν βρίσκεται στο στάδιο της έφεσης ή εάν εξακολουθεί να βρίσκεται στο στάδιο της έρευνας. Η έκθεση περιγράφει λεπτομερώς οιεσδήποτε κυρώσεις επιβάλλονται, αναφέροντας συγκεκριμένα το ύψος των προστίμων, την αξία των κατασχεθέντων ιχθύων ή/και του αλιευτικού εργαλείου και οιαδήποτε γραπτή προειδοποίηση. Σε περίπτωση μη λήψης μέτρων εξηγεί τους σχετικούς λόγους.Άρθρο 35Μεταχείριση των εκθέσεων επιθεώρησης114. Τα κράτη μέλη εξετάζουν και ενεργούν επί των εκθέσεων που υποβάλλουν οι επιθεωρητές άλλων κρατών μελών ή συμβαλλομένων μερών στο πλαίσιο του συστήματος στην ίδια βάση με τις εκθέσεις από τους επιθεωρητές της χώρας τους.115. Τα κράτη μέλη συνεργάζονται τόσο μεταξύ τους όσο και με τα ενδιαφερόμενα συμβαλλόμενα μέρη ώστε να διευκολύνουν δικαστικές ή άλλες διαδικασίες που προκύπτουν βάσει έκθεσης την οποία υποβάλλει επιθεωρητής στο πλαίσιο του συστήματος.Άρθρο 36Εκθέσεις για τις δραστηριότητες επιτήρησης και επιθεώρησης116. Τα κράτη μέλη υποβάλλουν έκθεση στην Επιτροπή ή στο φορέα που έχει ορίσει έως τις 15 Φεβρουαρίου κάθε έτος όσον αφορά το προηγούμενο ημερολογιακό έτος:α) Σχετικά με τον αριθμό επιθεωρήσεων που πραγματοποίησαν βάσει των άρθρων 19, 20 και 26, προσδιορίζοντας τον αριθμό των επιθεωρήσεων σε σκάφη κάθε συμβαλλόμενου μέρους και, στις περιπτώσεις που διαπράχθηκε παράβαση, την ημερομηνία και το στίγμα της επιθεώρησης του οικείου σκάφους και τη φύση της παράβασης··β) τον αριθμό των ωρών πτήσεων εποπτείας και τον αριθμό των ημερών στη θάλασσα στο πλαίσιο περιπολιών της NEAFC, τον αριθμό των διοπτεύσεων, περιλαμβανομένων των σκαφών τόσο των συμβαλλομένων όσο και των μη συμβαλλομένων μερών και τον κατάλογο των μεμονωμένων σκαφών για τα οποία έχει συμπληρωθεί έκθεση επιτήρησης.117. Η Επιτροπή ή ο φορέας που έχει ορίσει καταρτίζει κοινοτική έκθεση βάσει των εκθέσεων των κρατών μελών. Διαβιβάζει την κοινοτική έκθεση στη Γραμματεία της NEAFC μέχρι την 1η Μαρτίου κάθε έτους.ΚΕΦΑΛΑΙΟ VIΜέτρα για την προώθηση της συμμόρφωσης των αλιευτικών σκαφών μη συμβαλλομένου μέρουςΆρθρο 37Πεδίο εφαρμογής1. Το παρόν κεφάλαιο ισχύει για τα αλιευτικά σκάφη μη συμβαλλόμενων μερών που επιδίδονται σε αλιευτικές δραστηριότητες ή που προορίζονται για αλιευτικές δραστηριότητες με στόχο αλιευτικούς πόρους στη ζώνη της σύμβασης.2. Το παρόν κεφάλαιο ισχύει με την επιφύλαξη των διατάξεων του κανονισμού (EΟΚ) αριθ. 2847/93, του κανονισμού (ΕΚ) αριθ. 1093/94 και του κανονισμού (ΕΚ) αριθ. 1005/2008.Άρθρο 38Διοπτεύσεις και ταυτοποίηση σκαφών μη συμβαλλομένων μερών118. Η Επιτροπή διαβιβάζει αμελλητί στην Επιτροπή ή στον φορέα που αυτή έχει ορίσει οιοδήποτε στοιχείο όσον αφορά σκάφη μη συμβαλλόμενων μερών της σύμβασης τα οποία έχουν διοπτευθεί ή ταυτοποιηθεί με άλλο τρόπο να ασκούν αλιευτικές δραστηριότητες στη ζώνη της Σύμβασης. Η Επιτροπή ή ο φορέας που έχει ορίσει ενημερώνει αμελλητί τη γραμματεία της NEAFC και όλα τα κράτη μέλη σχετικά με κάθε έκθεση διόπτευσης την οποία λαμβάνει.119. Το κράτος μέλος το οποίο διόπτευσε το σκάφος του μη συμβαλλόμενου μέρους ενημερώνει τάχιστα το εν λόγω σκάφος ότι έχει διοπτευθεί ή ότι έχει ταυτοποιηθεί με άλλο τρόπο ότι συμμετέχει σε αλιευτικές δραστηριότητες στη ζώνη της σύμβασης και, συνεπώς θεωρείται ότι παραβιάζει τις συστάσεις διατήρησης της NEAFC που


text: έχουν θεσπιστεί βάσει της σύμβασης, εκτός εάν έχει παραχωρηθεί το καθεστώς του συνεργαζόμενου μη συμβαλλόμενου μέρους της NEAFC στο κράτος μέλος της σημαίας στο οποίο ανήκει.120. Σε περίπτωση δραστηριοτήτων μεταφόρτωσης με τη συμμετοχή διοπτευθέντος και ταυτοποιηθέντος σκάφους μη συμβαλλόμενου μέρους, η εικαζόμενη παραβίαση των μέτρων διατήρησης και επιβολής ισχύει για οποιοδήποτε άλλο σκάφος μη συμβαλλόμενου μέρους που έχει ταυτοποιηθεί ότι συμμετείχε στις εν λόγω δραστηριότητες με το εν λόγω σκάφος.Άρθρο 39Επιθεωρήσεις εν πλω121. Οι επιθεωρητές της NEAFC ζητούν άδεια για να επιβιβαστούν και να επιθεωρήσουν σκάφη μη συμβαλλόμενων μερών της σύμβασης τα οποία έχουν διοπτευθεί ή ταυτοποιηθεί με άλλο τρόπο να ασκούν αλιευτικές δραστηριότητες στη ζώνη της Σύμβασης. Εφόσον το σκάφος συναινεί να επιβιβαστούν οι επιθεωρητές, η επιθεώρηση τεκμηριώνεται με τη σύνταξη έκθεσης επιθεώρησης, όπως αναφέρεται στο άρθρο 20 παράγραφος 9.122. Οι επιθεωρητές της NEAFC διαβιβάζουν αμελλητί αντίγραφο της έκθεσης επιθεώρησης στην Επιτροπή ή σε φορέα που έχει ορίσει η ίδια και στη γραμματεία της NEAFC καθώς και στον πλοίαρχο του σκάφους του μη συμβαλλόμενου μέρους. Εφόσον υπάρχουν αποδεικτικά στοιχεία, ένα κράτος μέλος δύναται να λάβει τα απαραίτητα μέτρα σύμφωνα με την διεθνή νομοθεσία. Στα κράτη μέλη συνιστάται να εξετάζουν την καταλληλότητα των εθνικών μέτρων όσον αφορά τη δικαιοδοσία τους επί των εν λόγω σκαφών.123. Σε περίπτωση που ο πλοίαρχος δεν συναινεί ως προς την επιβίβαση και επιθεώρηση του σκάφους του ή δεν εκπληρώνει καμμιά από τις υποχρεώσεις που προβλεπονται στο άρθρο 21 παράγραφοι 1 έως 4, το σκάφος εικάζεται ότι επιδίδεται σε δραστηριότητες ΠΛΑ. Ο επιθεωρητής της NEAFC ενημερώνει αμελλητί την Επιτροπή ή τον φορέα που έχει αυτή ορίσει, ο οποίος θα ενημερώσει τάχιστα την γραμματεία της NEAFC.Άρθρο 40Είσοδος σε λιμένα124. Ο πλοίαρχος αλιευτικού σκάφους μη συμβαλλόμενου μέρους δύναται να καταπλεύσει μόνον σε λιμένα ο οποίος έχει οριστεί σύμφωνα με το άρθρο 23. Ο πλοίαρχος που προτίθεται να καταπλεύσει σε λιμένα κράτους μέλους, κοινοποιεί την πρόθεσή του στις αρμόδιες αρχές του κράτους μέλους λιμένα σύμφωνα με τις διατάξεις του άρθρου 24. Το οικείο κράτος μέλος λιμένα διαβιβάζει αμελλητί τα εν λόγω στοιχεία στο κράτος μέλος σημαίας του σκάφους και στην Επιτροπή ή σε φορέα που έχει ορίσει, η οποία ακολούθως τα διαβιβάζει στην γραμματεία της NEAFC.125. Το κράτος μέλος λιμένα απαγορεύει την είσοδο στους λιμένες του σε σκάφη τα οποία δεν έχουν προαναγγείλει, όπως απαιτείται, την είσοδό τους στον λιμένα, όπως αναφέρεται στο άρθρο 24.Άρθρο 41Επιθεωρήσεις σε λιμένα126. Τα κράτη μέλη μεριμνούν, ώστε να επιθεωρούνται τα σκάφη των μη συμβαλλόμενων μερών τα οποία καταπλέουν σε έναν από τους λιμένες του. Το σκάφος δεν επιτρέπεται να εκφορτώσει ή να μεταφορτώσει οποιαδήποτε αλιεύματα, πριν ολοκληρωθεί η επιθεώρηση αυτή. Κάθε επιθεώρηση τεκμηριώνεται με τη συμπλήρωση έκθεσης επιθεώρησης όπως προβλέπεται στο προσάρτημα 27. Σε περίπτωση που ο πλοίαρχος δεν εκπληρώνει καμιά από τις υποχρεώσεις που προβλέπονται στο άρθρο 21 παράγραφοι 1 έως 4, το σκάφος εικάζεται ότι επιδίδεται σε δραστηριότητες ΠΛΑ.127. Τα στοιχεία τα οποία αφορούν τα αποτελέσματα όλων των επιθεωρήσεων σκαφών μη συμβαλλόμενων μερών, οι οποίες έχουν διενεργηθεί στους λιμένες των κρατών μελών, καθώς και τα συνακόλουθα μέτρα, διαβιβάζονται απευθείας στην Επιτροπή


text: ή σε φορέα τον οποίο έχει ορίσει η ίδια, και στη συνέχεια στη γραμματεία της NEAFC.Άρθρο 42Εκφορτώσεις, μεταφορτώσεις και κοινές αλιευτικές δραστηριότητες128. Οι εκφορτώσεις ή μεταφορτώσεις μπορούν να αρχίσουν μόνον μετά την χορήγηση άδειας από τις αρμόδιες αρχές του κράτους λιμένα.129. Οι εκφορτώσεις και οι μεταφορτώσεις κάθε αλιευτικού προϊόντος από σκάφος μη συμβαλλόμενου μέρους, στο οποίο έχει διενεργηθεί επιθεώρηση, σύμφωνα με το άρθρο 41, απαγορεύονται στους λιμένες και στα ύδατα όλων των κρατών μελών, εφόσον από την εν λόγω επιθεώρηση προκύψει ότι το σκάφος φέρει είδη τα οποία αποτελούν αντικείμενο συστάσεων που έχουν θεσπιστεί βάσει της σύμβασης, εκτός εάν ο πλοίαρχος του σκάφους προσκομίσει ικανοποιητικά στοιχεία στις αρμόδιες αρχές βάσει των οποίων αποδεικνύεται ότι τα αλιεύματα αλιεύθηκαν εκτός της ζώνης διακανονισμού ή σύμφωνα με όλες τις συναφείς συστάσεις που έχουν θεσπιστεί βάσει της σύμβασης.130. Δεν επιτρέπεται στο σκάφος να εκφορτώσει ή να συμμετέχει σε δραστηριότητες μεταφόρτωσης, εφόσον το κράτος μέλος σημαίας του σκάφους, ή το κράτος ή κράτη σημαίας των παραδιδόντων σκαφών, στις περιπτώσεις που το αλιευτικό σκάφος έχει συμμετάσχει σε εργασίες μεταφόρτωσης, δεν παρέχει την επιβεβαίωση που αναφέρεται στο άρθρο 25.131. Επιπλέον, απαγορεύονται οι εκφορτώσεις και οι μεταφορτώσεις στις περιπτώσεις στις οποίες ο πλοίαρχος του σκάφους δεν εκπληρώνει καμιά από τις υποχρεώσεις που προβλέπονται στο άρθρο 21 παράγραφοι 1 έως 4.Άρθρο 43Εκθέσεις όσον φορά τις δραστηριότητες μη συμβαλλόμενων μερών132. Τα κράτη μέλη υποβάλλουν έκθεση στην Επιτροπή ή στο φορέα που έχει ορίσει έως τις 15 Φεβρουαρίου κάθε έτος όσον αφορά το προηγούμενο ημερολογιακό έτος:(α) Τον αριθμό των επιθεωρήσεων σκαφών μη συμβαλλόμενων μερών τις οποίες έχει διεξαγάγει βάσει του παρόντος συστήματος εν πλω ή εντός των λιμένων του, τις ονομασίες των σκαφών που έχουν επιθεωρηθεί το αντίστοιχο κράτος σημαίας τους, τις ημερομηνίες, και εφόσον είναι σκόπιμο, τους λιμένες στους οποίους διενεργήθηκαν επιθεωρήσεις, καθώς και τα αποτελέσματά τους· και(β) Στις περιπτώσεις στις οποίες τα αλιεύματα έχουν εκφορτωθεί ή μεταφορτωθεί ύστερα από επιθεώρηση που διενεργήθήκε βάσει του παρόντος συστήματος, η έκθεση περιλαμβάνει επίσης τα αποδεικτικά στοιχεία που υποβλήθηκαν βάσει του άρθρου 42.133. Επιπλέον της έκθεσης επιτήρησης και των πληροφοριών σχετικά με την επιθεώρηση, τα κράτη μέλη μπορούν, ανά πάσα στιγμή, να υποβάλλουν στην Επιτροπή ή στον φορέα που έχει ορίσει, κάθε περαιτέρω στοιχείο το οποίο μπορεί να είναι συναφές για την ταυτοποίηση σκαφών μη συμβαλλόμενων μερών που μπορεί να επιδίδονται σε αλιευτικές δραστηριότητες ΠΛΑ στη ζώνη της σύμβασης.134. Με βάση τα στοιχεία αυτά, η Επιτροπή ή ο φορέας που αυτή έχει ορίσει διαβιβάζει συνολική έκθεση σχετικά με τις δραστηριότητες των μη συμβαλλόμενων μερών στη γραμματεία της NEAFC έως την 1η Μαρτίου κάθε έτους.Άρθρο 44Σκάφη που επιδίδονται σε παράνομες, λαθραίες και άναρχες αλιευτικές δραστηριότητεςΤα κράτη μέλη εξασφαλίζουν ότι τα σκάφη τα οποία περιλαμβάνονται στον προσωρινό κατάλογο των σκαφών που επιδίδονται σε αλιεία ΠΛΑ, ο οποίος έχει καταρτιστεί από την NEAFC (κατάλογος «A»):(α) Επιθεωρούνται σύμφωνα με τις διατάξεις του άρθρου 41 όταν καταπλέουν στους λιμένες τους·(β) απαγορεύεται να εκφορτώνουν ή να μεταφορτώνουν στους λιμένες τους ή στα ύδατα υπό την κυριαρχία τους·(γ) αλιευτικά σκάφη, σκάφη υποστήριξης, σκάφη ανεφοδιασμού, μητρικά σκάφη και φορτηγά σκάφη που


text: φέρουν τη σημαία κράτους μέλους, δεν πρέπει κατ’ ουδένα τρόπο να προσφέρουν υπηρεσίες στα εν λόγω σκάφη ούτε να συμμετέχουν σε οποιαδήποτε μεταφόρτωση ή κοινές αλιευτικές εργασίες με τα εν λόγω σκάφη·(δ) δεν επιτρέπεται να παραλαμβάνουν σε λιμένες εφόδια, καύσιμα ή να δέχονται άλλες υπηρεσίες·Κεφάλαιο VIIΤελικές διατάξειςΆρθρο 45Τήρηση του απορρήτουΕκτός από τις υποχρεώσεις που προβλέπονται στο άρθρο 37 του κανονισμού (ΕΟΚ) αριθ. 2847/1993, τα κράτη μέλη και η Επιτροπή τηρούν τους κανόνες σχετικά με την τήρηση του απορρήτου που θεσπίζονται σύμφωνα με τη διαδικασία που προβλέπεται στο άρθρο 47 παράγραφος 2.Άρθρο 46ΕφαρμογήΤα αναγκαία μέτρα για την εφαρμογή των διατάξεων του παρόντος κανονισμού θεσπίζονται σύμφωνα με τη διαδικασία που προβλέπεται στο άρθρο 47, παράγραφος 2.Άρθρο 47135. Η Επιτροπή επικουρείται από την επιτροπή διαχείρισης αλιείας και υδατοκαλλιέργειας (η οποία στο εξής καλείται “επιτροπή”).136. Όταν γίνεται αναφορά στην παρούσα παράγραφο, εφαρμόζονται τα άρθρα 4 και 7 της απόφασης 1999/468/ΕΚ. Η περίοδος που προβλέπεται από το άρθρο 4 παράγραφος 3 της απόφασης 1999/468/ΕΚ ορίζεται σε ένα μήνα.137. Η επιτροπή θεσπίζει τον εσωτερικό κανονισμό της.Άρθρο 48Διαδικασία τροποποίησηςΟι διατάξεις του παρόντος κανονισμού είναι δυνατόν να τροποποιηθούν σύμφωνα με τη διαδικασία που αναφέρεται στο άρθρο 47 παράγραφος 2, ώστε να ενσωματωθούν στην κοινοτική νομοθεσία τα μέτρα ελέγχου και επιβολής της NEAFC τα οποία καθίστανται υποχρεωτικά για την Κοινότητα.Το παράρτημα μπορεί να τροποποιηθεί σύμφωνα με τη διαδικασία του άρθρου 47, παράγραφος 2.Άρθρο 49ΚατάργησηΟ κανονισμός (ΕΚ) αριθ. 2791/1999 και το κεφάλαιο VIII, παράρτημα IX και XV του κανονισμού (ΕΚ) αριθ. 43/2009, καταργούνται.Άρθρο 50Έναρξη ισχύοςΟ παρών κανονισμός αρχίζει να ισχύει την [...] ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑ Πόροι που αποτελούν αντικείμενο ρύθμισηςA) Πελαγικά και ωκεάνεια είδηΑπόθεμα (κοινή ονομασία) | Κωδικός FAO | Επιστημονική ονομασία | Υποπεριοχές και διαιρέσεις ICES |Κοκκινόψαρο | REB | Sebastes mentella Beaked redfish | V, XII, XIV |Νορβηγική ρέγγα εαρινής αναπαραγωγής (Ατλαντικού-Σκανδιναβίας) | HER | Clupea harengus | I, II |Προσφυγάκι | WHB | Micromesistius poutassou | IIa, IVa, Vb, VI, VII, XII, XIV |Σκουμπριά | Σκουμπρί MAC | Scomber scombrus | IIa, IV, V, VI, VII, XII |Εγκλεφίνος | HAD | Melanogrammus aeglefinus | VIb |B) Είδη βαθέων υδάτωνΑπόθεμα (κοινή ονομασία) | Κωδικός FAO | Επιστημονική ονομασία | Υποπεριοχές ICES |Αλεποκέφαλος | ALC | Alepocehalus bairdii | I έως XIV |Αλεποκέφαλος του Risso | PHO | Alepocephalus rostratus | I έως XIV |Γαλάζια αντιμόρα (γαλάζιος μπακαλιάρος) | ANT | Antimora rostrata | I έως XIV |Μαύρο σπαθόψαρο | BSF | Aphanopus carbo | I έως XIV |Ισλανδικό σκυλόψαρο | API | Apristuris spp | I έως XIV |Γουρλομάτης Ατλαντικού | ARG | Argentina silus | I έως XIV |Μπερυτσίδες | ALF | Beryx spp. | I έως XIV |Μπρόσμιος | USK | Brosme brosme | I έως XIV |Κεντρόνι | GUP | Centrophorus granulosus Gulper shark | I έως XIV |Αγκαθίτης Ατλαντικού | GUQ | Centrophorus squamosus | I έως XIV |Μαύρο σκυλόψαρο | CFB | Centroscyllium fabricii


text: Black dogfish | I έως XIV |Πορτογαλικό σκυλόψαρο | CYO | Centroscymnus coelolepis | I έως XIV |Μακρύρυγχο σκυλόψαρο | CYP | Centroscymnus crepidater | I έως XIV |Κόκκινος κάβουρας βαθέων υδάτων | KEF | Chaceon (Geryon) affinis | I έως XIV |Χίμαιρα (ποντικουρόψαρο) | CMO | Chimaera monstrosa Rabbit fish | I έως XIV |ερπετοκαρχαρίας | HXC | Chlamydoselachus anguineus | I έως XIV |Μουγγρί | COE | Conger conger | I έως XIV |Γρεναδιέρος των βράχων | RNG | Coryphaenoides rupestris | I έως XIV |Σκυμνοσκυλόψαρο | SCK | Dalatias licha | I έως XIV |Κεντρόνι | DCA | Deania calceus | I έως XIV |Μαύρο κρεμμύδι (βαθέων υδάτων) | EPI | Epigonus telescopus | I έως XIV |Μεγάλος μαυροαγκαθίτης | SHL | Etmopterus princeps | I έως XIV |Μαυροαγκαθίτης | SHL | Etmopterus spinax | I έως XIV |Μελανόστομος | SHO | Galeus melastomus | I έως XIV |Απόθεμα (κοινή ονομασία) | Κωδικός FAO | Επιστημονική ονομασία | Υποπεριοχές ICES |Σκυλόψαρο | GAM | Galeus murinus | I έως XIV |Λειψός (σκορπιομάνα) | BRF | Helicolenus dactylopterus | I έως XIV |Αλέτρι- εξακαρχαρίας | SBL | Hexanchus griseus | I έως XIV |Καθρεπτόψαρο Ατλαντικού | ORY | Hoplostethus atlanticus | I έως XIV |Καθρεπτόψαρο (ροζ) | HPR | Hoplostethus mediterraneus | I έως XIV |Γάτος μεγαλόφθαλμος | CYH | Hydrolagus mirabilis | I έως XIV |Σπαθόψαρο (ασημόψαρο) | SFS | Lepidopus caudatus Silver scabbardfish | I έως XIV |Παχύχελο | ELP | Lycodes esmarkii | I έως XIV |Γρεναδιέρος | RHG | Marcrourus berglax | I έως XIV |Μουρούνα | BLI | Molva dypterigia | I έως XIV |Ποντίκι | LIN | Molva molva | I έως XIV |Κοινή mora | RIB | Mora moro | I έως XIV |κεντρόνι | OXN | Oxynotus paradoxus Sailfin roughshark | I έως XIV |Λιθρίνι πελαγίσιο | SBR | Pagellus bogaraveo | I έως XIV |Σαλούβαρδοι | GFB | Phycis spp. | I έως XIV |Βλάχος | Βλάχος WRF | Polyprion americanus | I έως XIV |στρογγυλό σελάχι | RJY | Raja fyllae | I έως XIV |Σελάχι Αρκτικής | RJG | Raja hyperborea | I έως XIV |Νορβηγικό βάτο | JAD | Raja nidarosiensus | I έως XIV |Ιππόγλωσσα Γροιλανδίας | GHL | Rheinhardtius hippoglossoides | I έως XIV |Ευθύρυγχος γάτος | RCT | Rhinochimaera atlantica | I έως XIV |Smallmouth knifetooth dogfish ... | SYR | Scymnodon ringens Knifetooth dogfish | I έως XIV |Μικρό κοκκινόψαρο (Νορβηγικό κοκκινόψαρο) | SFV | Sebastes viviparus | I έως XIV |Μαυροσκυλόψαρο της Γροιλανδίας | GSK | Somniosus microcephalus Greenland shark | I έως XIV |Κεντρόνι (βαθέων υδάτων) σκορπιός | TJX | Trachyscorpia cristulata | I έως XIV |[1] ΕΕ C , , σ. .[2] ΕΕ C , , σ. .[3] ΕΕ L 227 της 12.8.1981, σ. 21.[4] ΕΕ L 22 της 26.1.2009, σ.1.[5] ΕΕ L 261, της 20.10.1993, σ.1.[6] ΕΕ L 184, της 17.7.1999, σ.23.[7] ΕΕ L 56 της 2.3.2005, σ. 8.


text:
 ΕΥΡΩΠΑΪΚΗ ΕΠΙΤΡΟΠΗ
 Βρυξέλλες, 10.7.2019
 COM(2019) 284 final
 2019/0138(NLE)
 Πρόταση
 ΑΠΟΦΑΣΗ ΤΟΥ ΣΥΜΒΟΥΛΙΟΥ
 σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στην Επιτροπή Αλιείας Κεντροδυτικού Ατλαντικού
 ΑΙΤΙΟΛΟΓΙΚΗ ΕΚΘΕΣΗ
 1.Αντικείμενο της πρότασης
 Η παρούσα πρόταση αφορά απόφαση για τον καθορισμό της θέσης που πρέπει να ληφθεί εξ ονόματος της Ένωσης στις συνεδριάσεις των μερών της Επιτροπής Αλιείας Κεντροδυτικού Ατλαντικού (WECAFC) κατά την περίοδο 2019-2023 σχετικά με την έγκριση μη δεσμευτικών ψηφισμάτων και συστάσεων για τη διατήρηση και τη διαχείριση των έμβιων θαλάσσιων πόρων.
 2.Πλαίσιο της πρότασης
 2.1.Ψήφισμα του FAO για τη σύσταση της Επιτροπής Αλιείας Κεντροδυτικού Ατλαντικού
 Η WECAFC συστάθηκε το 1973 με το ψήφισμα 4/61 του Συμβουλίου του Οργανισμού Τροφίμων και Γεωργίας των Ηνωμένων Εθνών (FAO), δυνάμει του άρθρου VI παράγραφος 1 του καταστατικού του FAO. Η WECAFC αποσκοπεί στην προώθηση της αποτελεσματικής διατήρησης, διαχείρισης και ανάπτυξης των έμβιων θαλάσσιων πόρων στην περιοχή αρμοδιότητάς της, σύμφωνα με τον κώδικα δεοντολογίας για υπεύθυνη αλιεία του FAO, και στην αντιμετώπιση κοινών προβλημάτων διαχείρισης και ανάπτυξης της αλιείας που συναντούν τα μέλη της.
 Η Ευρωπαϊκή Ένωση είναι μέλος της WECAFC
 1
 , όπως και η Γαλλία, οι Κάτω Χώρες, η Ισπανία και το Ηνωμένο Βασίλειο.
 2.2.Η Επιτροπή Αλιείας Κεντροδυτικού Ατλαντικού
 Η WECAFC είναι περιφερειακός φορέας αλιείας (ΠΦΑ) συμβουλευτικού και τεχνικού χαρακτήρα που συστάθηκε δυνάμει του άρθρου VI παράγραφος 1 του καταστατικού του FAO. Ο FAO διαχειρίζεται και χρηματοδοτεί τη Γραμματεία της WECAFC. Στα κύρια καθήκοντά της περιλαμβάνονται η προώθηση, ο συντονισμός και η διευκόλυνση της διακυβέρνησης και δραστηριοτήτων που σχετίζονται με τη διατήρηση και τη διαχείριση των έμβιων θαλάσσιων πόρων εντός της περιοχής αρμοδιότητάς της. Η WECAFC μπορεί επίσης να παρέχει συμβουλές στα μέλη της και στις αρμόδιες οργανώσεις αλιείας σχετικά με τη διαχείριση, την παρακολούθηση, τον έλεγχο και την επιτήρηση της αλιείας. Μπορεί επίσης να συνδράμει τα μέλη της, κατά περίπτωση, στην εφαρμογή των σχετικών αλιευτικών πράξεων και, κατόπιν αιτήματος, στη διατήρηση, τη διαχείριση και την ανάπτυξη των διασυνοριακών και αλληλεπικαλυπτόμενων αποθεμάτων στις αντίστοιχες εθνικές δικαιοδοσίες τους
 2
 .
 Ως μέλος, η Ένωση έχει δικαιώματα συμμετοχής και ψήφου. Η WECAFC προσπαθεί να λαμβάνει τις αποφάσεις της με συναίνεση. Στις άλλες περιπτώσεις, οι αποφάσεις της WECAFC λαμβάνονται με την πλειοψηφία των ψηφισάντων, εκτός εάν ορίζεται διαφορετικά στον εσωτερικό κανονισμό της.
 2.3.Αποφάσεις που εγκρίνονται από την Επιτροπή Αλιείας Κεντροδυτικού Ατλαντικού
 Σύμφωνα με το άρθρο 6 στοιχείο η) του αναθεωρημένου καταστατικού της, η WECAFC παρέχει συμβουλές στις κυβερνήσεις των μελών της και στους αρμόδιους οργανισμούς αλιείας σχετικά με μέτρα διαχείρισης («συστάσεις» και «ψηφίσματα»). Λόγω του συμβουλευτικού της χαρακτήρα, οι αποφάσεις της WECAFC δεν είναι δεσμευτικές για τα μέλη της.
 3.Θέση που πρέπει να ληφθεί εξ ονόματος της Ένωσης
 Σύμφωνα με τις διαδικασίες που εφαρμόζονται για τις περιφερειακές οργανώσεις διαχείρισης της αλιείας (ΠΟΔΑ), η θέση που πρέπει να ληφθεί εξ ονόματος της Ένωσης στις ετήσιες συνόδους των ΠΦΑ, όπως η WECAFC, καθορίζεται με τη χρήση προσέγγισης δύο σταδίων. Οι κατευθυντήριες αρχές και οι προσανατολισμοί της θέσης της Ένωσης καθορίζονται σε πολυετή βάση με απόφαση του Συμβουλίου και η θέση αυτή προσαρμόζεται


text:
στη συνέχεια για κάθε ετήσια συνεδρίαση με ανεπίσημα έγγραφα της Επιτροπής που υποβάλλονται προς συζήτηση στην ομάδα εργασίας του Συμβουλίου.
 Η παρούσα πρόταση απόφασης:
 περιλαμβάνει γενικές αρχές και προσανατολισμούς, αλλά λαμβάνει επίσης υπόψη, στο μέτρο του δυνατού, τις ιδιαιτερότητες της WECAFC·
 ·καθορίζει τη συνήθη διαδικασία για τον καθορισμό της θέσης της Ένωσης σε ετήσια βάση, όπως ζητήθηκε από τα κράτη μέλη.
 ·ενσωματώνει τις αρχές και τους προσανατολισμούς της νέας κοινής αλιευτικής πολιτικής, που καθορίζονται στον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου
 3
 , λαμβανομένων επίσης υπόψη των στόχων που έθεσε η ανακοίνωση της Επιτροπής σχετικά με την εξωτερική διάσταση της κοινής αλιευτικής πολιτικής
 4
 ·
 ·λαμβάνει υπόψη την κοινή ανακοίνωση της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Επιτροπής, με τίτλο «Διεθνής διακυβέρνηση των ωκεανών: ένα θεματολόγιο για το μέλλον των ωκεανών μας
 5
 », καθώς και τα συμπεράσματα του Συμβουλίου σχετικά με την εν λόγω κοινή ανακοίνωση
 6
 · και
 ·λαμβάνει υπόψη την ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών με τίτλο «Ευρωπαϊκή στρατηγική για τις πλαστικές ύλες σε μια κυκλική οικονομία»
 7
 .
 4.Νομική βάση
 4.1.Διαδικαστική νομική βάση
 4.1.1.Αρχές
 Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης («η Συνθήκη») προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας.»
 Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το εν λόγω όργανο. Περιλαμβάνει επίσης πράξεις που δεν έχουν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
 8
 .
 4.1.2.Εφαρμογή στην παρούσα υπόθεση
 Η WECAFC είναι τεχνικός και περιφερειακός φορέας αλιείας που έχει συσταθεί με το ψήφισμα 4/61 του FAO το 1973, δυνάμει του άρθρου VI παράγραφος 1 του καταστατικού του FAO. Μολονότι οι αποφάσεις της WECAFC («συστάσεις» και «ψηφίσματα») δεν είναι δεσμευτικές για τα μέλη της, οι πράξεις τις οποίες καλείται να εγκρίνει η WECAFC συνιστούν πράξεις που επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της ΕΕ.
 Η προβλεπόμενη πράξη δεν συμπληρώνει ούτε τροποποιεί το θεσμικό πλαίσιο της συμφωνίας.
 Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της Συνθήκης.
 4.2.Ουσιαστική νομική βάση
 4.2.1.Αρχές
 Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της Συνθήκης εξαρτάται πρωτίστως από τον στόχο και το περιεχόμενο της προβλεπόμενης πράξης για την οποία λαμβάνεται θέση εξ ονόματος της Ένωσης. Εάν η προβλεπόμενη πράξη επιδιώκει διττό σκοπό ή έχει δύο συνιστώσες και εάν ένας από τους σκοπούς ή μία από τις συνιστώσες μπορεί να χαρακτηριστεί κύριος/κύρια, ενώ ο άλλος / η άλλη


text:
έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της Συνθήκης πρέπει να στηρίζεται σε μία και μόνη ουσιαστική νομική βάση, ήτοι εκείνη που επιβάλλει ο κύριος ή πρωτεύων σκοπός ή η κύρια ή πρωτεύουσα συνιστώσα.
 4.2.2.Εφαρμογή στην παρούσα υπόθεση
 Ο κύριος σκοπός και το περιεχόμενο της προβλεπόμενης πράξης αφορούν την αλιεία. Ο κανονισμός (ΕΕ) αριθ. 1380/2013 αποτελεί τη νομική βάση για τον καθορισμό των αρχών που πρέπει να αντικατοπτρίζονται στην παρούσα θέση.
 Ως εκ τούτου, η ουσιαστική νομική βάση της προτεινόμενης απόφασης είναι το άρθρο 43 παράγραφος 2 της Συνθήκης.
 4.3.Συμπέρασμα
 Το άρθρο 43 παράγραφος 2 της Συνθήκης, σε συνδυασμό με το άρθρο 218 παράγραφος 9 της Συνθήκης, θα πρέπει να αποτελέσει τη νομική βάση της προτεινόμενης απόφασης.
 2019/0138 (NLE)
 Πρόταση
 ΑΠΟΦΑΣΗ ΤΟΥ ΣΥΜΒΟΥΛΙΟΥ
 σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στην Επιτροπή Αλιείας Κεντροδυτικού Ατλαντικού
 ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
 Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 2, σε συνδυασμό με το άρθρο 218 παράγραφος 9,
 Έχοντας υπόψη την πρόταση της Ευρωπαϊκής Επιτροπής,
 Εκτιμώντας τα ακόλουθα:
 (1)Η Ευρωπαϊκή Ένωση είναι μέλος της Επιτροπής Αλιείας Κεντροδυτικού Ατλαντικού (WECAFC), περιφερειακή επιτροπή αλιείας του Οργανισμού Τροφίμων και Γεωργίας των Ηνωμένων Εθνών (FAO), η οποία συστάθηκε δυνάμει του άρθρου VI παράγραφος 1 του καταστατικού του FAO.
 (2)Η Ευρωπαϊκή Ένωση είναι μέλος του FAO
 9
 .
 (3)Σύμφωνα με το άρθρο 6 στοιχείο η) του αναθεωρημένου καταστατικού της, η WECAFC μπορεί να εγκρίνει συστάσεις και ψηφίσματα. Λόγω του συμβουλευτικού της χαρακτήρα, οι αποφάσεις της WECAFC δεν είναι δεσμευτικές για τα μέλη της.
 (4)Κατά τη διάρκεια των συνόδων της, η WECAFC οφείλει να εγκρίνει συστάσεις και ψηφίσματα σχετικά με τη διατήρηση και τη διαχείριση των έμβιων θαλάσσιων πόρων.
 (5)Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στη WECAFC για την περίοδο 2019-2023, καθώς η WECAFC καλείται να εγκρίνει μη δεσμευτικές πράξεις που επηρεάζουν αποφασιστικά το περιεχόμενο των ρυθμίσεων που θεσπίζει ο νομοθέτης της ΕΕ. Η πλειονότητα των αποφάσεων του Συμβουλίου που καθορίζουν τη θέση της Ένωσης στις διάφορες ΠΟΔΑ στις οποίες η Ένωση είναι συμβαλλόμενο μέρος πρόκειται να επανεξεταστούν πριν από την ετήσια συνεδρίαση των αντίστοιχων ΠΟΔΑ το 2024. Ως εκ τούτου, προκειμένου να βελτιωθεί η συνοχή μεταξύ των θέσεων της Ένωσης σε όλες τις ΠΟΔΑ και τους ΠΦΑ και να εξορθολογιστεί η διαδικασία αναθεώρηση, η παρούσα απόφαση του Συμβουλίου θα πρέπει να αναθεωρηθεί το αργότερο πριν από οποιαδήποτε σύνοδο της WECAFC το 2024.
 (6)Στην κοινή ανακοίνωση της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Επιτροπής, με τίτλο «Διεθνής διακυβέρνηση των ωκεανών: ένα θεματολόγιο για το μέλλον των ωκεανών μας»
 10
 , καθώς και στα συμπεράσματα του Συμβουλίου σχετικά με την εν λόγω κοινή ανακοίνωση
 11
 , προβλέπεται ότι η προώθηση μέτρων για την υποστήριξη και την ενίσχυση της αποτελεσματικότητας των περιφερειακών οργανώσεων διαχείρισης της αλιείας (ΠΟΔΑ) και, κατά περίπτωση, για τη βελτίωση της διακυβέρνησής τους και την ενίσχυση της συνεργασίας σε βασικές περιοχές των


text:
ωκεανών για την κάλυψη των κενών της περιφερειακής διακυβέρνησης βρίσκεται στο επίκεντρο της δράσης της Ένωσης σε αυτά τα φόρουμ.
 (7)Όπως αναφέρεται στην ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών με τίτλο «Ευρωπαϊκή στρατηγική για τις πλαστικές ύλες σε μια κυκλική οικονομία»
 12
 , θα πρέπει να ληφθούν ειδικά μέτρα για τη μείωση των πλαστικών υλών και της θαλάσσιας ρύπανσης, καθώς και της απώλειας ή εγκατάλειψης αλιευτικών εργαλείων στη θάλασσα.
 (8)Δεδομένης της εξελισσόμενης φύσης των αλιευτικών πόρων στην περιοχή WECAFC και της ανάγκης να λαμβάνονται υπόψη στη θέση της Ένωσης οι νέες εξελίξεις, συμπεριλαμβανομένων των νέων επιστημονικών και άλλων σχετικών πληροφοριών που υποβάλλονται πριν ή κατά τη διάρκεια των συνεδριάσεων της WECAFC, θα πρέπει να καθιερωθούν διαδικασίες, σύμφωνα με την αρχή της καλόπιστης συνεργασίας μεταξύ των θεσμικών οργάνων της Ένωσης που κατοχυρώνεται στο άρθρο 13 παράγραφος 2 της Συνθήκης για την Ευρωπαϊκή Ένωση (ΣΕΕ), για την εξειδίκευση της θέσης της Ένωσης σε ετήσια βάση, για την περίοδο 2019-2023,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Η θέση που πρέπει να ληφθεί εξ ονόματος της Ένωσης στις συνόδους της Επιτροπής Αλιείας Κεντροδυτικού Ατλαντικού (WECAFC) παρατίθεται στο παράρτημα I.
 Άρθρο 2
 Η εξειδίκευση της θέσης της Ένωσης σε ετήσια βάση κατά τις συνόδους της WECAFC διεξάγεται σύμφωνα με το παράρτημα II.
 Άρθρο 3
 Η θέση της Ένωσης που περιλαμβάνεται στο παράρτημα I αξιολογείται και, εφόσον κρίνεται σκόπιμο, αναθεωρείται από το Συμβούλιο κατόπιν πρότασης της Επιτροπής, το αργότερο πριν από οποιαδήποτε σύνοδο της WECAFC το 2024.
 Άρθρο 4
 Η παρούσα απόφαση απευθύνεται στην Επιτροπή.
 Βρυξέλλες,
 Για το Συμβούλιο
 [Ο Πρόεδρος][Η Πρόεδρος]
 (1)
 Απόφαση του Συμβουλίου, της 25ης Νοεμβρίου 1991, για την προσχώρηση της Ευρωπαϊκής Οικονομικής Κοινότητας στον Οργανισμό Τροφίμων και Γεωργίας των Ηνωμένων Εθνών (FAO).
 (2)
 Ψήφισμα 1/131 του FAO, του 2006, για την τροποποίηση του καταστατικού της WECAFC και την αναθεώρηση των ψηφισμάτων του FAO 4/61 του 1973 και 3/74 του 1978.
 (3)
 Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου σχετικά με την Κοινή Αλιευτική Πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).
 (4)
 COM(2011) 424 της 13.7.2011.
 (5)
 JOIN(2016) 49 final της 10.11.2016.
 (6)
 7348/1/17 REV 1 της 24.3.2017.
 (7)
 COM(2018) 28 final της 16.1.2018.
 (8)
 Απόφαση του Δικαστηρίου, της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64.
 (9)
 Απόφαση του Συμβουλίου, της 25ης Νοεμβρίου 1991, για την προσχώρηση της Ευρωπαϊκής Οικονομικής Κοινότητας στον Οργανισμό Τροφίμων και Γεωργίας των Ηνωμένων Εθνών (FAO).
 (10)
 JOIN(2016) 49 final της 10.11.2016.
 (11)
 7348/1/17 REV 1 της 24.3.2017.
 (12)
 COM(2018) 28 final της 16.1.2018.
 ---documentbreak---
 ΕΥΡΩΠΑΪΚΗ ΕΠΙΤΡΟΠΗ
 Βρυξέλλες, 10.7.2019
 COM(2019) 284 final
 ΠΑΡΑΡΤΗΜΑΤΑ
 της πρότασης
 ΑΠΟΦΑΣΗ ΤΟΥ ΣΥΜΒΟΥΛΙΟΥ
 σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στην Επιτροπή Αλιείας Κεντροδυτικού Ατλαντικού
 ΠΑΡΑΡΤΗΜΑ I
 Θέση που πρέπει να ληφθεί


text:
εξ ονόματος της Ένωσης στην Επιτροπή Αλιείας Κεντροδυτικού Ατλαντικού (WECAFC)
 1.ΑΡΧΕΣ
 Στο πλαίσιο της WECAFC, η Ένωση:
 α)ενεργεί σύμφωνα με τους στόχους και τις αρχές που επιδιώκει να τηρεί η Ένωση στο πλαίσιο της κοινής αλιευτικής πολιτικής (ΚΑΠ), ειδικότερα μέσω της προληπτικής προσέγγισης και των στόχων που συνδέονται με τη μέγιστη βιώσιμη απόδοση, όπως ορίζεται στο άρθρο 2 παράγραφος 2 του κανονισμού (ΕΕ) αριθ. 1380/2013, με στόχο να προωθήσει την εφαρμογή μιας προσέγγισης στη διαχείριση της αλιείας που να στηρίζεται στο οικοσύστημα, να προλάβει και να περιορίσει όσο το δυνατόν περισσότερο τα ανεπιθύμητα αλιεύματα, να εξαλείψει σταδιακά τις απορρίψεις και να περιορίσει τις επιπτώσεις των αλιευτικών δραστηριοτήτων στα θαλάσσια οικοσυστήματα και στους οικοτόπους τους, καθώς και να εξασφαλίσει αξιοπρεπές βιοτικό επίπεδο σε όσους εξαρτώνται από τις αλιευτικές δραστηριότητες, λαμβάνοντας υπόψη ταυτόχρονα τα συμφέροντα των καταναλωτών, μέσω της προώθησης ενός οικονομικά βιώσιμου και ανταγωνιστικού αλιευτικού τομέα στην Ένωση·
 β)καταβάλλει προσπάθειες με σκοπό τη δέουσα συμμετοχή των ενδιαφερόμενων φορέων κατά την προπαρασκευαστική φάση των ψηφισμάτων και των συστάσεων της WECAFC που εγκρίνονται στο πλαίσιο της WECAFC σύμφωνα με το αναθεωρημένο καταστατικό της·
 γ)διασφαλίζει ότι τα ψηφίσματα και οι συστάσεις που εγκρίνονται στο πλαίσιο της WECAFC συνάδουν με το διεθνές δίκαιο, και ιδίως με τις διατάξεις της Σύμβασης του 1982 των Ηνωμένων Εθνών για το Δίκαιο της Θάλασσας, της συμφωνίας του 1995 των ΗΕ σχετικά με τη διατήρηση και διαχείριση των αλληλεπικαλυπτόμενων και των άκρως μεταναστευτικών αποθεμάτων ιχθύων, της συμφωνίας του 1993 για την προώθηση της τήρησης των διεθνών μέτρων διατήρησης και διαχείρισης από αλιευτικά σκάφη στην ανοιχτή θάλασσα, τον κώδικα δεοντολογίας για υπεύθυνη αλιεία του 1995 του FAO και της σύμβασης του 2009 του Οργανισμού Τροφίμων και Γεωργίας σχετικά με τα μέτρα που λαμβάνει το κράτος λιμένα·
 δ)προάγει θέσεις που συνάδουν με τις βέλτιστες πρακτικές των περιφερειακών οργανώσεων διαχείρισης της αλιείας (ΠΟΔΑ) στην ίδια περιοχή, διασφαλίζει την προώθηση του συντονισμού μεταξύ των ΠΟΔΑ και σχετικών οργανώσεων, όπως οι υποπεριφερειακές οργανώσεις αλιείας και οι περιφερειακές συμβάσεις για τις θάλασσες (ΠΣΘ), και τη συνεργασία με διεθνείς οργανισμούς, κατά περίπτωση, στο πλαίσιο της εντολής τους, εφόσον κρίνεται σκόπιμο, συμπεριλαμβανομένων των μηχανισμών συνεργασίας μεταξύ των ΠΟΔΑ για είδη εκτός του τόνου, παρόμοιων με την αποκαλούμενη διαδικασία του Κόμπε για τις ΠΟΔΑ τόνου·
 ε)επιδιώκει συνοχή και συνέργεια με την πολιτική που ασκεί η Ένωση στις διμερείς αλιευτικές σχέσεις της με τρίτες χώρες και εξασφαλίζει συνοχή με τις άλλες πολιτικές της, ιδίως στους τομείς των εξωτερικών σχέσεων, της απασχόλησης, του περιβάλλοντος, του εμπορίου, της ανάπτυξης, της έρευνας και καινοτομίας·
 στ)διασφαλίζει την τήρηση των διεθνών δεσμεύσεων της Ένωσης·
 ζ)ευθυγραμμίζεται με τα συμπεράσματα του Συμβουλίου της 19ης Μαρτίου 2012 σχετικά με την ανακοίνωση της Επιτροπής για την εξωτερική διάσταση της ΚΑΠ
 1
 ·
 η)αποσκοπεί στη δημιουργία ισότιμων όρων ανταγωνισμού για τον αλιευτικό στόλο της Ένωσης εντός της περιοχής αρμοδιότητας της WECAFC, οι οποίοι θα βασίζονται στις ίδιες αρχές και στα ίδια πρότυπα που ισχύουν σύμφωνα με το ενωσιακό δίκαιο, και στην προώθηση της ενιαίας εφαρμογής των εν λόγω αρχών και προτύπων·
 θ)ενεργεί σύμφωνα με την κοινή ανακοίνωση της ύπατης εκπροσώπου


text:
της Ένωσης για θέματα εξωτερικής πολιτικής και πολιτικής ασφαλείας και της Επιτροπής, με τίτλο Διεθνής διακυβέρνηση των ωκεανών: ένα θεματολόγιο για το μέλλον των ωκεανών μας
 2
 , καθώς και με τα συμπεράσματα του Συμβουλίου σχετικά με την εν λόγω κοινή ανακοίνωση
 3
 , και προωθεί μέτρα για την υποστήριξη και την ενίσχυση της αποτελεσματικότητας της WECAFC και, κατά περίπτωση, βελτιώνει τη διακυβέρνηση και τις επιδόσεις της, ιδίως με τη στήριξη της μεταρρύθμισης της WECAFC ώστε να καταστεί αυτοτελής ΠΟΔΑ, με στόχο τη συμβολή στη βιώσιμη διαχείριση των ωκεανών σε όλες τις διαστάσεις της.
 2.ΠΡΟΣΑΝΑΤΟΛΙΣΜΟΙ
 Η Ένωση προσπαθεί, στο μέτρο του δυνατού, να στηρίξει την έγκριση των παρακάτω δράσεων από την WECAFC:
 α)ψηφισμάτων και συστάσεων για τη διατήρηση και τη διαχείριση των έμβιων θαλάσσιων πόρων στην περιοχή αρμοδιότητας της WECAFC με βάση τις βέλτιστες διαθέσιμες επιστημονικές γνωμοδοτήσεις·
 β)ψηφισμάτων και συστάσεων για την παρακολούθηση, τον έλεγχο και την επιτήρηση στην περιοχή αρμοδιότητας της WECAFC, συμπεριλαμβανομένης της πρόληψης, της αποτροπής και της εξάλειψης των παράνομων, αδήλωτων και ανεξέλεγκτων (ΠΑΑ) αλιευτικών δραστηριοτήτων·
 γ)ψηφισμάτων και συστάσεων για την ελαχιστοποίηση των αρνητικών επιπτώσεων των αλιευτικών δραστηριοτήτων και της υδατοκαλλιέργειας στη θαλάσσια βιοποικιλότητα και στα θαλάσσια οικοσυστήματα και τους οικοτόπους τους, συμπεριλαμβανομένων μέτρων για τη μείωση της θαλάσσιας ρύπανσης και την πρόληψη της απόρριψης πλαστικών στη θάλασσα και τη μείωση των επιπτώσεων στη θαλάσσια βιοποικιλότητα και τα οικοσυστήματα από τα πλαστικά στη θάλασσα, προστατευτικών μέτρων για ευαίσθητα θαλάσσια οικοσυστήματα στην περιοχή της αρμοδιότητας της WECAFC σύμφωνα με τις διεθνείς κατευθυντήριες γραμμές του FAO για τη διαχείριση της αλιείας ειδών βαθέων υδάτων στην ανοικτή θάλασσα, καθώς και μέτρων για την αποφυγή και τη μείωση, στο μέτρο του δυνατού, των ανεπιθύμητων αλιευμάτων, συμπεριλαμβανομένων ιδίως των ευάλωτων θαλάσσιων ειδών, και τη σταδιακή εξάλειψη των απορρίψεων·
 δ)ψηφισμάτων και συστάσεων για τη μείωση των επιπτώσεων των εγκαταλελειμμένων, χαμένων ή άλλως απορριπτόμενων αλιευτικών εργαλείων (ALDFG) στον ωκεανό και για τη διευκόλυνση του εντοπισμού και της ανάκτησης των εν λόγω εργαλείων·
 ε)ψηφισμάτων και συστάσεων που αποσκοπούν στην απαγόρευση των αλιευτικών δραστηριοτήτων που έχουν ως μόνο στόχο τα πτερύγια του καρχαρία, ώστε όλοι οι καρχαρίες να εκφορτώνονται έχοντας ακόμα τα πτερύγιά τους·
 στ)κοινών προσεγγίσεων με άλλους ΠΦΑ και ΠΟΔΑ, κατά περίπτωση, ιδίως εκείνους που συμμετέχουν στη διαχείριση της αλιείας στην ίδια περιοχή·
 ε)συστάσεων, εφόσον ενδείκνυται και στον βαθμό που το επιτρέπουν τα σχετικά ιδρυτικά κείμενα, με τις οποίες θα ενθαρρύνεται η εφαρμογή της σύμβασης της Διεθνούς Οργάνωσης Εργασίας (ΔΟΕ) σχετικά με την εργασία στον τομέα της αλιείας·
 ζ)πρόσθετων τεχνικών ψηφισμάτων και συστάσεων με βάση γνωμοδοτήσεις των επικουρικών οργάνων και ομάδων εργασίας της WECAFC.
 ΠΑΡΑΡΤΗΜΑ II
 Εξειδίκευση σε ετήσια βάση της θέσης που πρέπει να λάβει η Ένωση
 στις συνόδους της Επιτροπής Αλιείας Κεντροδυτικού Ατλαντικού
 Πριν από κάθε σύνοδο της WECAFC, όταν το όργανο αυτό καλείται να εγκρίνει αποφάσεις που επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης, γίνονται οι απαραίτητες ενέργειες ώστε η θέση που θα διατυπωθεί εξ ονόματος της Ένωσης να λαμβάνει υπόψη τις τελευταίες επιστημονικές και λοιπές σχετικές πληροφορίες που διαβιβάζονται στην Επιτροπή, σύμφωνα με τις


text:
αρχές και τους προσανατολισμούς που παρατίθενται στο παράρτημα I.
 Για τον σκοπό αυτό και βάσει των εν λόγω πληροφοριών, η Επιτροπή διαβιβάζει εγκαίρως στο Συμβούλιο ή στα προπαρασκευαστικά του όργανα, πριν από κάθε συνεδρίαση της WECAFC, έγγραφο όπου παρουσιάζονται αναλυτικά τα στοιχεία της προτεινόμενης εξειδίκευσης της θέσης της Ένωσης, προκειμένου να συζητηθούν και να εγκριθούν οι λεπτομέρειες της θέσης που θα διατυπωθεί εξ ονόματος της Ένωσης.
 Εάν, στο πλαίσιο συνόδου της WECAFC, είναι αδύνατον, ακόμα και επιτόπου, να επιτευχθεί συμφωνία ώστε να ληφθούν υπόψη στη θέση της Ένωσης τα νέα στοιχεία, το ζήτημα παραπέμπεται στο Συμβούλιο ή στα προπαρασκευαστικά του όργανα.
 (1)
 7087/12 REV 1 ADD 1 COR 1.
 (2)
 JOIN(2016) 49 final της 10.11.2016.
 (3)
 7348/1/17 REV 1 της 24.3.2017.


text:
 Avis juridique important
 |
 52001PC0248(01)
 Πρόταση Απόφασης του Συμβουλίου για τη θέσπιση προγράμματος δράσης στον τομέα της κατάρτισης, των ανταλλαγών και της συνδρομής για την προστασία του ευρώ από την παραχάραξη (πρόγραμμα "PERICLES") /* COM/2001/0248 τελικό - CNS 2001/0105 */
 Επίσημη Εφημερίδα αριθ. 240 E της 28/08/2001 σ. 0120 - 0123
 Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη θέσπιση προγράμματος δράσης στον τομέα της κατάρτισης, των ανταλλαγών και της συνδρομής για την προστασία του ευρώ από την παραχάραξη (πρόγραμμα "PERICLES")(υποβληθείσεσ από την Επιτροπή )ΑΙΤΙΟΛΟΓΙΚΗ ΕΚΘΕΣΗ1. ΓΕΝΙΚΗ ΠΑΡΟΥΣΙΑΣΗ1.1. Ανάγκη ανάληψης δράσηςΗ εισαγωγή του ευρώ και η Οικονομική και Νομισματική Ένωση (ΟΝΕ) συνιστούν προκλήσεις που δεν έχουν προηγούμενο όσον αφορά τη συνεργασία στον τομέα της προστασίας των νομισμάτων. Η ιδιαιτερότητα αυτή χρειάζεται να ληφθεί υπόψη και στο επίπεδο της συνεργασίας μεταξύ των εθνικών και κοινοτικών αρχών σε θέματα κατάρτισης.Δεδομένου ότι το άρθρο 123 παράγραφος 4, τρίτη φράση της συνθήκης ΕΚ που επιτρέπει στο Συμβούλιο, μετά από πρόταση της Επιτροπής και διαβούλευση με την ΕΚΤ, να λαμβάνει τα μέτρα που είναι αναγκαία για την ταχεία εισαγωγή του ευρώ ως ενιαίου νομίσματος των κρατών μελών, δεν αποτελεί το αντικείμενο παρέκκλισης, η ισχύς του καλύπτει τα μέτρα κατάρτισης, ανταλλαγών και συνδρομής για την προστασία του ευρώ από την παραχάραξη. Εξάλλου, το άρθρο 308 της ΣΕΕ επιτρέπει την επέκταση των μέτρων που έχουν ληφθεί με βάση το άρθρο 123 στα κράτη μέλη που δεν έχουν υιοθετήσει το ευρώ ως ενιαίο νόμισμα.1.2. Αρχική ευθύνη των κρατών μελώνΟ στόχος της δράσης είναι η ενσωμάτωση της υπεραξίας που παρέχεται από την ευρωπαϊκή διάσταση και η επίτευξη ενός ισοδυνάμου επιπέδου όσον αφορά την κατάρτιση σε ευρωπαϊκό επίπεδο και η συμβατότητα των εθνικών στρατηγικών.1.2.1.Οι ενέργειες κατάρτισης σε εθνικό επίπεδο θα εξακολουθήσουν να έχουν πρωταρχική σημασία. Σύμφωνα με τις κατευθύνσεις της συνθήκης ΕΚ, η κοινοτική προσέγγιση αποβλέπει, τηρώντας πλήρως την αρχική ευθύνη των κρατών μελών (σε ότι αφορά την ειδική κατάρτιση, ιδίως σε συνάρτηση με τις πρακτικές τους στα θέματα οργάνωσης), να προσδώσει την προστιθέμενη αξία που απαιτείται για τη λήψη υπόψη της κοινοτικής διάστασης της ΟΝΕ. Γι'αυτό εναπόκειται κατά πρώτο λόγο σε κάθε κράτος μέλος να εκτιμήσει ποιες δραστηριότητες κατάρτισης μπορούν να οργανωθούν από κοινού με άλλα κράτη μέλη στο πλαίσιο της συνεισφοράς στο κοινοτικό επίπεδο ή στο επίπεδο της Ένωσης.1.2.2.Τα κράτη μέλη προέταξαν, ομόφωνα, την ευρωπαϊκή διάσταση της καταπολέμησης της παραχάραξης του ευρώ και αναγνώρισαν τη σημασία της συντονισμένης πολυτομεακής και διεθνικής προσέγγισης στο κοινοτικό επίπεδο, τηρώντας την αρχή της επικουρικότητας. Αναγνωρίστηκε ότι ορισμένες διαφορές που υφίστανται μεταξύ των κρατών μελών στην προσέγγισή τους όσον αφορά την πολιτική κατάρτισης για την αντιμετώπιση της παραχάραξης, δεν καθιστούν υποχρεωτικά μη συμβατά τα ληφθέντα μέτρα. Πρόκειται κυρίως για διαφορές που αφορούν αποκλειστικά την οργάνωση. Αντίθετα, όταν υπάρχουν σημαντικές διαφορές στην εφαρμογή των εθνικών μέτρων και ελλείψει συμπληρωματικών μέτρων που να διασφαλίζουν μια αντίστοιχη ευαισθητοποίηση στην προστασία από την παραχάραξη, η υλοποίηση του εν λόγω στόχου της ισοδυναμίας προϋποθέτει μια άλλη προσέγγιση βασισμένη στην εταιρική σχέση.1.3. Συνεργασία σε ευρωπαϊκό επίπεδοΗ συνεργασία μεταξύ των εθνικών αρχών και ιδίως των υπηρεσιών πρόληψης και ανίχνευσης στα κράτη


text: μέλη, της Ευρωπαϊκής Κεντρικής Τράπεζας (ΕΚΤ), της Europol και της Interpol, με την στήριξη της Επιτροπής, πρέπει να ενθαρρύνεται σε συνεχή βάση, ιδίως στο πλαίσιο ενεργειών κατάρτισης, ανταλλαγών και μέτρων συνδρομής που είναι απαραίτητα για την προστασία του ευρώ από την παραχάραξη. Η Interpol οργανώνει συνέδρια και διασκέψεις για την παραχάραξη. Η Europol συνέστησε ομάδα εργασίας που αναπτύσσει πρόγραμμα κατάρτισης προοριζόμενο για ειδικευμένα στελέχη. Η ΕΚΤ αναπτύσσει έντονη δραστηριότητα, ιδίως στα πλαίσια της ενημερωτικής της εκστρατείας Euro 2002.Τα διάφορα αυτά όργανα έχουν εξάλλου αναγνωρίσει την ανάγκη συντονισμού των πρωτοβουλιών στον εν λόγω τομέα. Η διοργανική ομάδα που συστάθηκε το Νοέμβριο του 2000, αποτελούμενη από εκπροσώπους της Επιτροπής, της ΕΚΤ και της Europol, έθεσε ως προτεραιότητα στο σχέδιο δράσης της για την προστασία του ευρώ, την υποβολή πρότασης απόφασης του Συμβουλίου.2. ΑΠΑΝΤΗΣΗ ΣΤΟ ΚΟΙΝΟΤΙΚΟ ΕΠΙΠΕΔΟ2.1. Οι στόχοι του κοινοτικού προγράμματοςΤο πρόγραμμα κοινοτικής δράσης για την προστασία του ευρώ από την παραχάραξη κρίνεται αναγκαίο, ιδίως λόγω της κινητικότητας και της ευρηματικότητας των παραχαρακτών, καθώς και του κοινού χαρακτήρα του νέου νομίσματος (κυκλοφορία του νομίσματος σε όλα τα κράτη μέλη της ζώνης ευρώ και εκτός αυτής). Το πρόγραμμα αυτό βασίζεται στις προπαρασκευαστικές εργασίες που ξεκίνησαν το 1997 στο πλαίσιο της διαβούλευσης με τους εμπειρογνώμονες σε θέματα καταπολέμησης της παραχάραξης που οργανώθηκε από την Επιτροπή.Η κοινοτική συνδρομή πρέπει να λαμβάνει υπόψη της διεθνικές και πολυτομεακές πτυχές. Πρέπει να εξασφαλίζει κατά προτεραιότητα τη σύγκλιση του περιεχομένου των ενεργειών ούτως ώστε, μετά από την επιλογή των βέλτιστων πρακτικών, να διασφαλίζεται ισοδύναμος βαθμός προστασίας τηρώντας τις ιδιαιτερότητες των παραδόσεων του κάθε κράτους μέλους, συμπεριλαμβάνοντας στο πλαίσιο αυτό:- ένα ρόλο διάδοσης που ενσωματώνει τη συνολική και πολυτομεακή προσέγγιση της προστασίας του ευρώ από την παραχάραξη, ιδίως από τη νομοθεσία και τα κοινοτικά όργανα (πρόταση κανονισμού) την Ευρωπαϊκή Ένωση και τους διεθνείς οργανισμούς (ειδικότερα τη σύμβαση της Γενεύης του 1929 [1]).[1] Διεθνής Σύμβαση για την καταπολέμηση της παραχάραξης. Κοινωνία των Εθνών, σειρά συνθηκών αριθ. 2623 (1931).- ένα ρόλο ευαισθητοποίησης των ενδιαφερομένων ατόμων, ιδίως των υπηρεσιών ανίχνευσης, των τραπεζών και των πιστωτικών ιδρυμάτων, σχετικά με την ευρωπαϊκή διάσταση του νέου νομίσματος (επίσης και ως νόμισμα αποταμίευσης και διεθνών συναλλαγών).- ένα ρόλο καταλύτη ούτως ώστε με την ανάληψη κάθε είδους καταλλήλων ενεργειών όπως η διοργάνωση περιόδων άσκησης, ειδικών εργαστηρίων και η συμμετοχή σε τακτική βάση παρεμβαινόντων στις εθνικές καταρτίσεις, να διευκολυνθεί η προσέγγιση των αρμοδίων υπαλλήλων, η καλλιέργεια κλίματος αμοιβαίας εμπιστοσύνης και η ικανοποιητική αμοιβαία γνωριμία ιδίως όσον αφορά τις μεθόδους δράσης και τις δυσκολίες που αντιμετωπίζονται.- ένα συμπληρωματικό ρόλο στο πλαίσιο της σύγκλισης των ενεργειών κατάρτισης των εκπαιδευτών, δηλαδή της στελέχωσης, χωρίς να οδηγεί σε ευρωπαϊκή πιστοποίηση.2.2. Το περιεχόμενο του κοινοτικού προγράμματοςΤο πρόγραμμα που καταρτίζεται με βάση την εν λόγω πολυτομεακή και εθνική προσέγγιση πρέπει να λαμβάνει υπόψη :- την τεχνική ασφάλεια (μια ευρύτερη αντίληψη της ασφάλειας που περιλαμβάνει για παράδειγμα την ασφάλεια των μεταφορών).- την θέση σε εφαρμογή μέσων για την ανταλλαγή επιχειρησιακών και στρατηγικών πληροφοριών.- τη λειτουργία των βάσεων δεδομένων.- τη χρησιμοποίηση μέσων ανίχνευσης ιδίως με τη βοήθεια των εφαρμογών της πληροφορικής [2] .[2] Η γαλλική πρωτοβουλία RAPACE


text: (Rιpertoire automatisι pour l'Analyse des contrefaηons de l'Euro) αξίζει να αναφερθεί στα πλαίσια αυτά.- η λειτουργία των συστημάτων έγκαιρης προειδοποίησης.- τα σχετικά θέματα όπως η ισχύς της υποχρέωσης κοινοποίησης, η προστασία των προσωπικών δεδομένων.....- οι διάφορες πτυχές της συνεργασίας.- η προστασία του ευρώ εκτός της Ένωσης.- οι δραστηριότητες έρευνας και γνωστοποίησης συγκεκριμένων ειδών εμπειρογνωμοσύνης.- η ανάλυση των νομοθεσιών, συμπεριλαμβανομένων των ποινικών.2.3. Η προτεινόμενη μεθοδολογία2.3.1. Είναι σημαντικό να προσδιοριστεί αρχικά το ενδιαφερόμενο κοινό, δίδοντας προτεραιότητα στο προσωπικό που δύναται να εκπαιδεύσει με τη σειρά του ένα μεγαλύτερο αριθμό ατόμων με βάση τη ληφθείσα κατάρτιση.Υπό το πνεύμα αυτό το κοινό-στόχος περιλαμβάνει:- το προσωπικό των αρμοδίων υπηρεσιών (αστυνομία, τελωνεία, υπαλλήλους οικονομικών υπηρεσιών...) σε θέματα ανίχνευσης και καταπολέμησης της παραχάραξης,- το προσωπικό των υπηρεσιών πληροφοριών,- τους εκπροσώπους των εθνικών κεντρικών τραπεζών, των νομισματοκοπείων, των εμπορικών τραπεζών (ιδίως στο πλαίσιο ανταλλαγών απόψεων μεταξύ των εμπειρογνωμόνων σχετικά με τις υποχρεώσεις των χρηματοδοτικών οργάνων),- κάθε άλλη αρμόδια ή ενδιαφερόμενη επαγγελματική ομάδα (δικαστές και νομικοί, μεταφορείς, εμπορικά και βιομηχανικά επιμελητήρια ή αντίστοιχες δομές όπως σύνδεσμοι για την πρόσβαση σε βιοτέχνες, εμπόρους...).2.3.2. Η εφαρμογή του προγράμματος θα βασιστεί στην ενεργό συμμετοχή όλων των αρμόδιων θεσμικών φορέων σε ευρωπαϊκό και εθνικό επίπεδο και ιδίως της ΕΚΤ και της Europol.Στους συμμετέχοντες περιλαμβάνονται:- Αντιπρόσωποι του Συστήματος Ευρωπαϊκών Κεντρικών Τραπεζών (ΣΕΚΤ) και της ΕΚΤ ειδικότερα για ότι έχει σχέση με την τεχνική βάση δεδομένων.- αντιπρόσωποι του Ευρωπαϊκού Τεχνικού και Επιστημονικού Κέντρου (ΕΤΕΚ) και των εθνικών νομισματοκοπείων.- αντιπρόσωποι των εθνικών κέντρων ανάλυσης,- αντιπρόσωποι της Επιτροπής, της Europol, της Interpol.- εκπαιδευτές των εθνικών κεντρικών γραφείων για την καταπολέμηση της παραχάραξης που αναφέρονται στο άρθρο 12 της σύμβασης της Γενεύης.- ειδικευμένο προσωπικό υποδομών, για παράδειγμα σε θέματα τεχνικής της αναπαραγωγραφίας και της επικύρωσης, τυπογράφοι και χαράκτες.- στελέχη πιστωτικών ιδρυμάτων.- μέλη κάθε άλλου οργανισμού που διαθέτει ιδιαίτερη εμπειρογνωμοσύνη.2.3.3. Τα χρήσιμα μέτρα που είναι επιλέξιμα για επιχορήγηση από το πρόγραμμα περιλαμβάνουν:- ενέργειες όπως σεμινάρια, συναντήσεις ή εργαστήρια που έχουν ως κεντρικό άξονα την ανταλλαγή εμπειριών, περιλαμβανομένων των εμπειριών επιχειρησιακής φύσεως, όπως είναι τα μέσα, για παράδειγμα σε θέματα ερμηνείας.- πολιτική ανταλλαγών προσωπικού μεταξύ των υπηρεσιών των κρατών μελών και διεθνών οργανισμών, με παράλληλο προσδιορισμό υποχρεώσεων του φορέα υποδοχής και των δικαιούχων.- τεχνική, επιστημονική και στρατηγική συνδρομή στις αρχές ανίχνευσης.2.3.4. Τα μέσα ενίσχυσης σε κοινοτικό επίπεδο περιλαμβάνουν ολόκληρη σειρά μέτρων επιχειρησιακής στήριξης όπως ο σχεδιασμός και η υλοποίηση, για παράδειγμα:- συλλογή της νομοθεσίας, περιοδικό ενημερωτικό δελτίο (το οποίο θα περιλαμβάνει για παράδειγμα ενημερωμένο κατάλογο των σημείων επαφής),- πρακτικά εγχειρίδια.- βιβλιοθήκη που προορίζεται να καλύψει τις έρευνες και τις επιστημονικές αναλύσεις σε συγκεκριμένες περιπτώσεις στις οποίες δεν επαρκούν οι παραδοσιακές μέθοδοι έρευνας καθώς και δραστηριότητες παρακολούθησης της τεχνολογίας.- λεξικά ορολογίας.- εφαρμογές στήριξης στο πλαίσιο της μηχανοργάνωσης.- μελέτες, ιδίως του συγκριτικού δικαίου.- άλλα τεχνικά μέσα ανίχνευσης που χρησιμοποιούνται σε ευρωπαϊκό επίπεδο.3. ΝΟΜΙΚΟ ΚΑΙ ΠΟΛΙΤΙΚΟ ΠΛΑΙΣΙΟ.Έχουν αναληφθεί διάφορες πρωτοβουλίες για την πρόληψη και την αποτελεσματική καταπολέμηση της παραχάραξης του ευρώ, τόσο σε εθνικό επίπεδο όσο και σε επίπεδο Ευρωπαϊκής Ένωσης.3.1. ΕπιτροπήΗ Επιτροπή, στην ανακοίνωσή της τής 22ας Ιουλίου 1998 στο Συμβούλιο, το Ευρωπαϊκό Κοινοβούλιο και την Ευρωπαϊκή Κεντρική Τράπεζα για την προστασία


text: του ευρώ και την καταπολέμηση της παραχάραξης [3], προέβλεπε δράσεις προτεραιότητας στους εξής τέσσερις τομείς:[3] COM (1998) 474 τελικό.- κατάρτιση,- σύστημα πληροφόρησης,- συνεργασία,- ποινική προστασία.3.2. Συμβούλιο και Ευρωπαϊκό ΚοινοβούλιοΟι προτεραιότητες που καθορίζονται στην ανακοίνωση της Επιτροπής αντιστοιχούν στους προσωπικούς προσανατολισμούς του Συμβουλίου ECOFIN [4]. Το Ευρωπαϊκό Συμβούλιο της Νίκαιας, στις 7, 8 και 9 Δεκεμβρίου 2000, υπογράμμισε ότι εντός του 2001 πρέπει να θεσπισθεί το συντομότερο δυνατό αποτελεσματικός μηχανισμός του ευρώ κατά της παραχάραξης.[4] Συμπεράσματα της 19ης Μαίου 1998 που υπογραμμίζουν τη σημασία της θέσης σε εφαρμογή αποτελεσματικού συστήματος προστασίας σε όλη τη νομισματική ένωση, και της 23ης Νοεμβρίου 1998 στα οποία ζητείται η έγκαιρη λήψη όλων των απαιτούμενων μέτρων ώστε να είναι όλα έτοιμα μέχρι την 1η Ιανουαρίου 2002.Το Ευρωπαϊκό Κοινοβούλιο, από την πλευρά του, σε ψήφισμα της 17ης Νοεμβρίου 1998 και σε δημόσια ακρόαση τον Ιανουάριο του 1999, υπογράμμισε ότι είναι επείγον να προχωρήσουν οι διαδικασίες στο εν λόγω θέμα.3.3. Ευρωπαϊκή Κεντρική ΤράπεζαΗ ανταλλαγή επιστολών μεταξύ των προέδρων της ΕΚΤ και της Επιτροπής εντάσσεται επίσης στην προοπτική αυτή [5] καθώς και η σύσταση της ΕΚΤ της 7ης Ιουλίου 1998 [6].[5] Επιστολή του κ. Duisenberg της 21ης Απριλίου 1999 και επιστολή του κ. Santer της 2ας Ιουλίου 1999 μετά από μια πρώτη απάντηση της 4ης Μαίου 1999.[6] ΕΕ C 11 της 15.1.1999.3.4. Ποινική προστασίαΣτο επίπεδο της Ευρωπαϊκής Ένωσης, η εντολή της Europol επεκτάθηκε στην παραχάραξη στις 29 Απριλίου 1999 [7] και η Εuropol δημιούργησε ομάδα εργασίας με τους εμπειρογνώμονες των κρατών μελών.[7] ΕΕ C 149 τηςdu 28.5.1999.Στις 29 Μαίου 2000 εκδόθηκε απόφαση πλαίσιο που αποβλέπει στην ενίσχυση με ποινικές και άλλες κυρώσεις, της προστασίας από την παραχάραξη ενόψει της θέσης σε κυκλοφορία του ευρώ [8]. Η Γαλλία ανέλαβε στις 22 Δεκεμβρίου 2000 πρωτοβουλία με βάση τον τρίτο πυλώνα που αποβλέπει στην συμπλήρωση των εν λόγω διατάξεων.[8] JO L 140 της 14.6.2000.3.5. Νομικό πλαίσιο για τη συνεργασίαΟι διαπραγματεύσεις στο Συμβούλιο σχετικά με την πρόταση κανονισμού για την προστασία του ευρώ από την παραχάραξη, που υποβλήθηκε από την Επιτροπή στις 26 Ιουλίου 2000 [9], αναμένεται να καταλήξουν στην έγκριση του εν λόγω κειμένου κατά τη διάρκεια της σουηδικής προεδρίας. Το σημαντικό αυτό όργανο αναφέρεται ειδικότερα στη συγκέντρωση τεχνικών και στατιστικών δεδομένων και στην πρόσβαση στα εν λόγω δεδομένα, στις υποχρεώσεις μεταβίβασης πλαστών χαρτονομισμάτων και κερμάτων προς εξακρίβωση, στις υποχρεώσεις των πιστωτικών ιδρυμάτων, στην κεντρική συγκέντρωση πληροφοριών που αφορούν περιπτώσεις παραχάραξης καθώς και στη συνεργασία και την αμοιβαία συνδρομή (κράτη μέλη, Επιτροπή και ΕΚΤ μεταξύ τους και με τη Εuropol. συνεργασία με τις τρίτες χώρες και τις διεθνείς οργανώσεις).[9] ΕΕ C 337 Ε της 28.11.2000.3.6. Προστασία των κερμάτωνΟ προαναφερόμενος κανονισμός λαμβάνει υπόψη το τεχνικό καθεστώς που εγκρίθηκε από το Συμβούλιο ECOFIN στις 28 Φεβρουαρίου 2000 και αφορά τα κέρματα ευρώ και ιδίως, την ίδρυση Ευρωπαϊκού Τεχνικού και Επιστημονικού Κέντρου (ΕΤΕΚ) καθώς και πρωτοβουλίες που έχουν αναληφθεί από την ΕΚΤ σχετικά με την τεχνική προστασία των τραπεζογραμματίων.4. ΔΡΆΣΗ ΠΡΟΣ ΑΝΑΛΗΨΗΩστόσο, οι εν λόγω πρωτοβουλίες πρέπει να συμπληρωθούν περαιτέρω σε θέματα κατάρτισης. Η ανάγκη αυτή υπενθυμίστηκε με την ευκαιρία των εργασιών της διοργανικής ομάδας


text: προσανατολισμού που θεσπίστηκε από την Επιτροπή, την ΕΚΤ και την Europol.Για το λόγο αυτό η Επιτροπή παρουσιάζει σχέδιο απόφασης του Συμβουλίου που θεσπίζει πρόγραμμα δράσης σε θέματα κατάρτισης, ανταλλαγών και συνδρομής για την προστασία του ευρώ (πρόγραμμα "PERICLES" [10]).[10] Πολιτικός της Αθηναϊκής Δημοκρατίας το όνομα του οποίου συνδέεται με τον "χρυσό αιώνα". Κατά την εποχή εκείνη, λήφθηκαν υπόψη κατά την έκδοση των μεταλλικών νομισμάτων ορισμένα στοιχεία ασφάλειας.Οι ενδιαφερόμενοι επαγγελματικοί κύκλοι και η αρμόδια για τον προϋπολογισμό αρχή, λιγότερο από ένα χρόνο πριν την πραγματική κυκλοφορία των χαρτονομισμάτων και των κερμάτων σε ευρώ, αναμένεται να είναι ιδιαίτερα δεκτικοί σε μια τέτοια πρωτοβουλία. Οι διαπραγματεύσεις προβλέπεται να διευκολυνθούν.5. ΠΡΟΤΑΣΗ ΑΠΟΦΑΣΗΣ ΤΟΥ ΣΥΜΒΟΥΛΙΟΥ: ΤΑ ΑΡΘΡΑΆρθρο 1Το άρθρο 1 θεσπίζει το πρόγραμμα PERICLES για περίοδο τεσσάρων ετών από την 1η Ιανουαρίου 2002, δηλαδή από την ημερομηνία κυκλοφορίας των χαρτονομισμάτων και των κερμάτων σε ευρώ.Άρθρο 2Το άρθρο 2 ορίζει τους γενικούς στόχους του προγράμματος το οποίο εντάσσεται στο πλαίσιο της συνθήκης ΕΚ (η ΟΝΕ υπάγεται πράγματι στον πρώτο πυλώνα). Η δράση της Κοινότητας σε θέματα κατάρτισης θα συμπληρώσει και θα ενισχύσει τις ενέργειες των κρατών μελών.Άρθρο 3Το άρθρο 3 προσδιορίζει κατά τρόπο μη εξαντλητικό τα συγκεκριμένα μέτρα που μπορούν να υπαχθούν στο πρόγραμμα.Άρθρο 4Το άρθρο 4 περιγράφει τα άτομα και τους οργανισμούς που έχουν πρόσβαση στο πρόγραμμα και στην κοινοτική χρηματοδότηση.Προβλέπει επίσης τους οργανισμούς που θα συμβάλλουν στην υλοποίηση των στόχων του προγράμματος από κοινού με την Επιτροπή και ιδίως την ΕΚΤ, την Europol και την Interpol, τα εθνικά κέντρα αναλύσεων (CAN και CNAP) και το Ευρωπαϊκό Τεχνικό και Επιστημονικό κέντρο (ΕΤΕΚ) καθώς και τα εθνικά κεντρικά γραφεία που ιδρύθηκαν με βάση τη σύμβαση της Γενεύης.Άρθρο 5Το άρθρο 5 αναφέρεται στις θεσμικές εταιρικές σχέσεις που απαιτούνται για την εφαρμογή του προγράμματος.Άρθρο 6Το άρθρο 6 αφορά τη διεθνή συνεργασία δίδοντας έμφαση στο άνοιγμα στις υποψήφιες προς προσχώρηση χώρες.Άρθρο 7Το άρθρο 7 αφορά τη χρηματοδότηση:- των σεμιναρίων που μπορούν να οργανωθούν από κοινού με άλλες αρχές (ιδίως Europol, Interpol, ΕΚΤ),- των ανταλλαγών προσωπικού,- της επιχειρησιακής βοήθειας,- καθώς και ορισμένων ενεργειών εξωτερικής προστασίας.Άρθρο 8Το άρθρο 8 αφορά την εκτέλεση του προγράμματος, την παρακολούθηση και την αξιολόγησή του.Η πρώτη παράγραφος προβλέπει ότι η εκτέλεση του προγράμματος πραγματοποιείται στο πλαίσιο συνεργασίας, κατά κύριο λόγο μεταξύ της Επιτροπής και των κρατών μελών. Γίνεται αναφορά των γενικών κριτηρίων για την αξιολόγηση των σχεδίων.Η δεύτερη παράγραφος προβλέπει την υποχρέωση για τους δικαιούχους των σχεδίων που έχουν επιλεγεί για χρηματοδότηση να υποβάλουν στην Επιτροπή μια ετήσια έκθεση.Οι επόμενες παράγραφοι αναφέρουν τους τρόπους με τους οποίους η Επιτροπή αξιολογεί την εφαρμογή του προγράμματος.Άρθρο 9Το άρθρο 9 προβλέπει ότι η απόφαση για τη σύσταση του προγράμματος τίθεται σε ισχύ την ημερομηνία της δημοσίευσης της στην Επίσημη Εφημερίδα των Ευρωπαϊκών Κοινοτήτων και αρχίζει να ισχύει από την 1η Ιανουαρίου του 2002.2001/0105 (CNS)Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη θέσπιση προγράμματος δράσης στον τομέα της κατάρτισης, των ανταλλαγών και της συνδρομής για την προστασία του ευρώ από την παραχάραξη (πρόγραμμα "PERICLES")ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη Συνθήκη για την ίδρυση της Ευρωπαϊκής Κοινότητας και ιδίως το άρθρο 123 παράγραφος


text: 4, τρίτη φράση,την πρόταση της Επιτροπής,τη γνώμη του Ευρωπαϊκού Κοινοβουλίου,τη γνώμη της Ευρωπαϊκής Κεντρικής Τράπεζας,εκτιμώντας τα ακόλουθα:(1) η υλοποίηση της αποστολής της Κοινότητας βασίζεται ιδίως στην ίδρυση της Οικονομικής και Νομισματικής Ένωσης και η δράση της Κοινότητας περιλαμβάνει τη συμβολή σε μια ποιοτική κατάρτιση,(2) η Συνθήκη προβλέπει ότι η Κοινότητα είναι υπεύθυνη να λάβει όλα τα απαιτούμενα μέτρα για την ταχεία εισαγωγή του ευρώ ως ενιαίου ευρωπαϊκού νομίσματος,(3) η προστασία του ευρώ από την παραχάραξη απαιτεί, σε ευρωπαϊκό επίπεδο, την επίτευξη ισοδύναμης κατάρτισης για όλες τις αρμόδιες εθνικές υπηρεσίες και τη στήριξη της συνεργασίας,(4) το παρόν πρόγραμμα αποβλέπει ιδίως στη διευκόλυνση της πρόσβασης στην κατάρτιση και στην προώθηση της ανταλλαγής πληροφοριών και εμπειριών μεταξύ όλων των ενδιαφερομένων επαγγελματιών καθώς και τις ανταλλαγές αρμοδίων υπαλλήλων,(5) η Κοινότητα, με τις αποστολές της, ευνοεί τη συνεργασία με τις τρίτες χώρες και τους αρμόδιους διεθνείς οργανισμούς σε θέματα προστασίας του ενιαίου νομίσματος από τις απόπειρες να πληγεί η αξιοπιστία του ως νομίσματος μετρητών,(6) στη σύστασή της της 7ης Ιουλίου 1998 σχετικά με την έκδοση μέτρων για την ενίσχυση της νομικής προστασίας των τραπεζογραμματίων και των κερμάτων σε ευρώ [11], η Ευρωπαϊκή Κεντρική Τράπεζα καλεί την Επιτροπή να αναπτύξει συνεργασία μεταξύ των εθνικών αστυνομικών υπηρεσιών στον τομέα της παραχάραξης των κερμάτων και των τραπεζογραμματίων σε ευρώ και υποδεικνύει ότι το Συμβούλιο, η Επιτροπή και τα κράτη μέλη πρέπει να θέσουν σε εφαρμογή ή να εξετάσουν κάθε πιθανό μέτρο στον τομέα της καταπολέμησης της παραχάραξης,[11] ΕΕ C 11 της 15.1.1999.(7) στην ανακοίνωση της Επιτροπής της 22ας Ιουλίου 1998 στο Συμβούλιο, στο Ευρωπαϊκό Κοινοβούλιο και στην Ευρωπαϊκή Κεντρική Τράπεζα σχετικά με την προστασία του ευρώ [12], η Επιτροπή επισημαίνει ότι θα εξετάσει τη δυνατότητα να θέσει σε εφαρμογή πιλοτική δράση σε θέματα κατάρτισης η οποία θα απευθύνεται στο σύνολο των φορέων που παρεμβαίνουν στο σύστημα πρόληψης, ανίχνευσης και καταστολής της παραχάραξης και η εν λόγω δράση θα συμπληρώνει τις εθνικές πολιτικές επαγγελματικής κατάρτισης. η δράση αυτή αναμένεται να συμβάλει στον καθορισμό των κατευθύνσεων μίας πολυετούς πολιτικής για την κατάρτιση,[12] COM (1998) 474 τελικό.(8) οι διαβουλεύσεις που διεξήχθησαν και οι εφαρμογές που υλοποιήθηκαν αποδεικνύουν το ενδιαφέρον που υπάρχει, σε σχέση με τις ενέργειες που αναλαμβάνονται σε εθνικό επίπεδο, για ένα ειδικό και πολυτομεακό συμπληρωματικό πρόγραμμα σε κοινοτικό επίπεδο το οποίο θα έχει μακρά διάρκεια. κατά συνέπεια η δράση αυτή στηρίζει και συμπληρώνει τις δράσεις των κρατών μελών,(9) πέρα από την αυστηρά νόμιμη κατάρτιση και τις ανταλλαγές υπαλλήλων, ένα τέτοιο πρόγραμμα προβλέπεται επίσης να περιλαμβάνει μέτρα συνδρομής, ιδίως τεχνικής και επιστημονικής συνδρομής,(10) η συμβουλευτική επιτροπή για το συντονισμό στον τομέα της καταπολέμησης της απάτης, της Επιτροπής, που αποτελεί το κατάλληλο φόρουμ, ασχολείται με κάθε θέμα που αφορά την αξιολόγηση των αναγκών για την προστασία του ευρώ από την παραχάραξη, ιδίως σε θέματα κατάρτισης στο πλαίσιο της ομάδας "εμπειρογνωμόνων για την παραχάραξη του ευρώ", καθώς και για την εφαρμογή του παρόντος προγράμματος και τη συμμετοχή των υποψηφίων προς προσχώρηση χωρών,(11) στις 29 Μαΐου 2000 [13] εκδόθηκε απόφαση-πλαίσιο του Συμβουλίου που αποβλέπει στην ενίσχυση με ποινικές και άλλες κυρώσεις της προστασίας


text: από την παραχάραξη ενόψει της θέσης σε κυκλοφορία του ευρώ,[13] ΕΕ L 140 της 14.6.2000.(12) η Επιτροπή υπέβαλε στις 26 Ιουλίου 2000 πρόταση κανονισμού του Συμβουλίου σχετικά με την προστασία του ευρώ από την παραχάραξη [14] και η οποία προβλέπει ανταλλαγές πληροφοριών, συνεργασία και αμοιβαία συνδρομή, συμπεριλαμβανομένων των εξωτερικών πτυχών της προστασίας του ευρώ, καθώς και των υποχρεώσεων απόσυρσης εκ μέρους των χρηματοπιστωτικών ιδρυμάτων, ενώ αναμένεται να θεσπιστεί ένα συνολικό πλαίσιο συνεργασίας πριν από την εισαγωγή του πιστωτικού νομίσματος το 2002,[14] EE C 337 Ε της 28.11.2000.(13) είναι απαραίτητο οι δράσεις κατάρτισης που έχουν σχεδιασθεί για την στήριξη της πρόληψης και της ανίχνευσης των πλαστών νομισμάτων ευρώ, να ενσωματώσουν τις διάφορες πτυχές που καλύπτονται από τα εν λόγω νομικά μέσα,(14) η παρούσα απόφαση δεν θίγει πρωτοβουλίες που ενδέχεται να αναληφθούν με βάση τη Συνθήκη της ΕΕ, στο πλαίσιο υπαρχόντων ή μελλοντικών προγραμμάτων, και οι οποίες αφορούν τη νομική πτυχή της καταστολής,ΑΠΟΦΑΣΙΖΕΙ:Άρθρο 1 Θέσπιση του προγράμματος1. Με την παρούσα απόφαση θεσπίζεται πρόγραμμα κοινοτικής δράσης που στηρίζει και συμπληρώνει τις δράσεις που αναλαμβάνουν τα κράτη μέλη στον τομέα της νομισματικής παραχάραξης, όσον αφορά ειδικότερα την προστασία του ευρώ.2. Στο πρόγραμμα δράσης δίδεται η ονομασία PERICLES και τίθεται σε εφαρμογή για την περίοδο από 1ης Ιανουαρίου 2002 έως 31 Δεκεμβρίου 2005.3. Η εφαρμογή και η αξιολόγηση του προγράμματος πραγματοποιούνται σύμφωνα με τις διατάξεις των άρθρων 5 και 8.Άρθρο 2 Στόχοι του προγράμματοςΤο κοινοτικό πρόγραμμα αποσκοπεί με διάφορα μέτρα που προβλέπονται στο άρθρο 3, να προστατέψει το ευρώ από την παραχάραξη, λαμβάνοντας υπόψη τις διεθνικές και πολυτομεακές πτυχές. Στόχος προτεραιότητας είναι η διασφάλιση της σύγκλισης του περιεχομένου των δράσεων προκειμένου, με τη μελέτη των βέλτιστων πρακτικών, να διασφαλισθεί ένας ισοδύναμος βαθμός προστασίας τηρώντας τις ιδιαιτερότητες των παραδόσεων του κάθε κράτους μέλους.Το πρόγραμμα περιλαμβάνει ειδικότερα:- ένα στόχο ευαισθητοποίησης του ενδιαφερόμενου προσωπικού για την κοινοτική διάσταση του νέου νομίσματος (επίσης ως νόμισμα αποταμίευσης και διεθνών συναλλαγών),- ένα στόχο καταλύτη προκειμένου να προωθηθούν, με κάθε είδος κατάλληλων δράσεων όπως οι περίοδοι άσκησης, τα ειδικευμένα εργαστήρια ή η συμμετοχή των ενδιαφερομένων στις εθνικές καταρτίσεις και οι ανταλλαγές υπαλλήλων, η μείωση των διαφορών όσον αφορά τις δομές και το ενδιαφερόμενο προσωπικό, η ανάπτυξη κλίματος αμοιβαίας εμπιστοσύνης και αμοιβαίας ικανοποιητικής γνώσης, ιδίως των μεθόδων δράσης και των δυσκολιών που αντιμετωπίζονται,- ένα στόχο σύγκλισης όσον αφορά τη δράση κατάρτισης των εκπαιδευτών, τηρώντας τις εθνικές επιχειρησιακές στρατηγικές,- ένα στόχο απλουστευμένης παρουσίασης, ιδίως της νομοθεσίας και των κοινοτικών και διεθνών οργάνων.Άρθρο 3 Μέτρα1. Το περιεχόμενο της κατάρτισης και της επιχειρησιακής στήριξης το οποίο προκύπτει από μια πολυτομεακή και διεθνική προσέγγιση, λαμβάνει υπόψη, εκτός από τα θέματα ασφάλειας, τα θέματα ανταλλαγής πληροφοριών, ιδίως στρατηγικού χαρακτήρα, και την τεχνική και επιστημονική συνδρομή.2α) Το περιεχόμενο της κατάρτισης σε κοινοτικό επίπεδο περιλαμβάνει ειδικότερα:- την ανάπτυξη της ανταλλαγής πληροφοριών, ιδίως πληροφοριών στρατηγικής σημασίας,- τη λειτουργία των βάσεων δεδομένων,- τη χρησιμοποίηση μέσων ανίχνευσης κυρίως με τη βοήθεια εφαρμογών της πληροφορικής,- την επιστημονική συνδρομή (ιδίως επιστημονικές βάσεις δεδομένων και τεχνολογική ενημέρωση/παρακολούθηση των καινοτομιών),- τη λειτουργία των συστημάτων έγκαιρης προειδοποίησης,- τα σχετικά θέματα όπως η ισχύς της υποχρέωσης κοινοποίησης, η προστασία


text: των προσωπικών δεδομένων,- τις διάφορες πτυχές της συνεργασίας,- την προστασία του ευρώ εκτός της Ένωσης,- καθώς και τις ερευνητικές δραστηριότητες ή την ανάθεση ειδικών επιχειρησιακών αρμοδιοτήτων.2β) Η εν λόγω πολιτική κατάρτισης εφαρμόζεται με διάφορα μέτρα και ειδικότερα:- με τη διοργάνωση εργαστηρίων, συναντήσεων και σεμιναρίων,- με την ανάπτυξη πολιτικής που βασίζεται στη διοργάνωση περιόδων άσκησης και στην ανταλλαγή προσωπικού.3. Η τεχνική, επιστημονική και επιχειρησιακή στήριξη αφορά ιδίως κάθε μέτρο που επιτρέπει τη σύσταση σε ευρωπαϊκό επίπεδο παιδαγωγικών μέσων (συλλογή της νομοθεσίας της Ευρωπαϊκής Ένωσης, ενημερωτικό δελτίο, πρακτικά εγχειρίδια, γλωσσάρια και λεξικά, βιβλιοθήκες δεδομένων, ιδίως σε θέματα επιστημονικής συνδρομής, τεχνολογική παρακολούθηση) ή εφαρμογών τεχνολογικής στήριξης (λογισμικά...) καθώς και μελέτες με πολυτομεακό και διεθνικό ενδιαφέρον καθώς επίσης και ανάπτυξη μέσων και τεχνικών μεθόδων στήριξης της δραστηριότητας της ανίχνευσης σε ευρωπαϊκό επίπεδο.Άρθρο 4 Πρόσβαση στο πρόγραμμα1. Κοινό-στόχοςΟι αποδέκτες των δράσεων είναι συγκεκριμένα:- οι αρμόδιες υπηρεσίες (αστυνομία, τελωνεία, οικονομικές υπηρεσίες και δημόσια ταμεία...) στην ανίχνευση και στην καταπολέμηση της παραχάραξης,- το προσωπικό των υπηρεσιών πληροφόρησης,- οι εκπρόσωποι των εθνικών κεντρικών τραπεζών, των νομισματοκοπείων, των εμπορικών τραπεζών (ιδίως όσον αφορά τις υποχρεώσεις των οικονομικών μονάδων),- οι δικαστές και οι ειδικευμένοι νομικοί- κάθε άλλη αρχή ή ενδιαφερόμενη επαγγελματική ομάδα (εμπορικά και βιομηχανικά επιμελητήρια ή κάθε φορέας που έχει πρόσβαση σε βιοτεχνίες και εμπόρους, σε μεταφορείς ...).2. Συνεισφορές και πραγματογνωμοσύνεςΣτην υλοποίηση των στόχων του κοινοτικού προγράμματος συμβάλλουν με την αντίστοιχη πραγματογνωμοσύνη τους οι ακόλουθοι:- το ΕΣΚΤ [15], και συγκεκριμένα οι εθνικές κεντρικές τράπεζες και η ΕΚΤ ιδίως για ό,τι αφορά τη βάση τεχνικών δεδομένων (CSM),[15] Ευρωπαϊκό Σύστημα Ευρωπαϊκών Τραπεζών.- τα CAN/CNAP [16] ;[16] Εθνικά κέντρα ανάλυσης (για τα τραπεζογραμμάτια) και Εθνικά κέντρα ανάλυσης για τα κέρματα.- το CTSE [17] και τα εθνικά θησαυροφυλάκια[17] Ευρωπαϊκό τεχνικό και επιστημονικό κέντρο το οποίο στεγάζεται προσωρινά στο θησαυροφυλάκιο του Παρισιού.- η Επιτροπή, η Europol και η Interpol,- τα εθνικά κεντρικά γραφεία για την καταπολέμηση της παραχάραξης που αναφέρονται στο άρθρο 12 της σύμβασης της Γενεύης,- οι ειδικευμένοι παράγοντες, για παράδειγμα σε θέματα τεχνικής της αναπαραγωγραφίας και της επικύρωσης, οι τυπογράφοι και οι χαράκτες,- κάθε άλλος οργανισμός που διαθέτει ειδική εμπειρογνωμοσύνη, περιλαμβανομένων ενδεχομένως, των τρίτων χωρών και ιδίως των υποψηφίων προς προσχώρηση χωρών.Άρθρο 5 Συνοχή και συμπληρωματικότητα1. Ο συντονισμός και η εφαρμογή του παρόντος προγράμματος υλοποιούνται στο πλαίσιο στενής εταιρικής σχέσης μεταξύ της Επιτροπής και των κρατών μελών.2. Στο πλαίσιο του εν λόγω συντονισμού λαμβάνονται υπόψη δράσεις που αναπτύσσονται από άλλους παράγοντες, ιδίως στο επίπεδο της ΕΚΤ και της Europol.Άρθρο 6 Διεθνής συνεργασίαΤο πρόγραμμα, σε συνάρτηση με τις συνθήκες και τη διάδοση της χρήσης του νομίσματος, τις επιχειρησιακές ανάγκες, την αξιολόγηση της απειλής και την ανάλυση των κινδύνων και εφόσον οι συμφωνίες και οι διαδικασίες το επιτρέπουν, είναι ανοικτό:- τη συμμετοχή των συνδεδεμένων χωρών της Κεντρικής και Ανατολικής Ευρώπης (ΧΚΑΕ).- τη συμμετοχή της Κύπρου, της Μάλτας, της Τουρκίας και των χωρών μελών της ΕΖΕΣ βάσει συμπληρωματικών πιστώσεων, σύμφωνα με διαδικασίες που συμφωνούνται με τις εν λόγω χώρες,- εφόσον υπάρχει χρηματοδοτική συμμετοχή, σε συνεργασία με άλλες τρίτες χώρες.Άρθρο 7 Δημοσιονομικές διατάξεις1. Τα εργαστήρια, οι συναντήσεις και τα σεμινάρια που προβλέπονται στο άρθρο 3 παράγραφος


text: 2β), μπορούν να οργανωθούν από κοινού με άλλες αρχές όπως η Europol, η Interpol ή η ΕΚΤ, εφόσον οι δαπάνες που αφορούν την οργάνωσή τους καταμερισθούν αναλογικά ή εφόσον οι εν λόγω αρχές παράσχουν ουσιαστική συνδρομή σε είδος. Κάθε αρχή εξάλλου αναλαμβάνει τα έξοδα ταξιδίου και διαμονής των υπαλλήλων της.Εφόσον δεν πρόκειται για από κοινού οργάνωση με άλλες αρχές, η Κοινότητα αναλαμβάνει να καλύψει:- τα έξοδα ταξιδίου και διαμονής του προσωπικού που συμμετέχει, σε ένα άλλο κράτος μέλος, στα εργαστήρια, στις συναντήσεις και στα σεμινάρια καθώς και τα γενικά έξοδα που αφορούν τη διοργάνωση των εν λόγω εκδηλώσεων,- τα εκδοτικά και μεταφραστικά έξοδα για το παιδαγωγικό υλικό που αφορά τις εν λόγω εκδηλώσεις.και τα κράτη μέλη αναλαμβάνουν να καλύψουν:- τα έξοδα που αφορούν την αρχική και συνεχή κατάρτιση του προσωπικού τους, ιδίως όσον αφορά την τεχνική κατάρτιση,- ορισμένα έξοδα υλικοτεχνικής υποστήριξης που αφορούν τα εργαστήρια, τις συναντήσεις και τα σεμινάρια που οργανώνονται, με κοινοτική χρηματοδότηση, στο έδαφος των εν λόγω κρατών (εσωτερικές μετακινήσεις, παραχώρηση αίθουσας ή/και διευκολύνσεις διερμηνείας...).2. Ανταλλαγές προσωπικούΗ Επιτροπή αναλαμβάνει τα έξοδα που αφορούν τη συμμετοχή του προσωπικού ενός κράτους μέλους στις δραστηριότητες περιόδων άσκησης ή ανταλλαγών που προβλέπονται στο άρθρο 3 παράγραφος 2β), εφόσον οι τελευταίες εντάσσονται στο πλαίσιο των στόχων του άρθρου 2.Τα κράτη μέλη αναλαμβάνουν τα έξοδα συμμετοχής του προσωπικού τους σε δραστηριότητες περιόδων άσκησης ή ανταλλαγές που δεν υπάγονται τους εν λόγω στόχους.3. ΣυνδρομήΗ Επιτροπή αναλαμβάνει, υπό μορφή συγχρηματοδότησης μέχρι 70%, την επιχειρησιακή στήριξη που αναφέρεται στο άρθρο 3 παράγραφος 3 και ειδικότερα:- τα έξοδα σχεδιασμού και εκπόνησης παιδαγωγικών μέσων και εφαρμογών της πληροφορικής ή τεχνικών οργάνων που παρουσιάζουν ενδιαφέρον σε ευρωπαϊκό επίπεδο,- τα έξοδα μελετών, ιδίως συγκριτικού δικαίου, επί του θέματος της προστασίας του ευρώ από την παραχάραξη.Σε περίπτωση πρωτοβουλίας εκ μέρους της Επιτροπής, η χρηματοδότηση παρόμοιων μέτρων επιχειρησιακής στήριξης μπορεί να ανέλθει κατ' εξαίρεση στο 100%.Τα κράτη μέλη αναλαμβάνουν όλα τα έξοδα που συνδέονται με τις μη κοινοτικές πτυχές των εν λόγω παιδαγωγικών μέσων και εφαρμογών της πληροφορικής καθώς και τα έξοδα για τη διάδοση των συγχρηματοδοτούμενων παιδαγωγικών μέσων και για τη λειτουργία των συγχρηματοδοτούμενων εφαρμογών της πληροφορικής που είναι εγκατεστημένες επί του εδάφους τους.4. Εξωτερικές δράσεις προστασίαςΤηρώντας τους όρους που προβλέπονται στο άρθρο 6, η Επιτροπή εκτός από την κάλυψη της συμμετοχής του προσωπικού τρίτων χωρών στα εργαστήρια, στις συναντήσεις και στα σεμινάρια που προβλέπονται στην παράγραφο 3, μπορεί να συγχρηματοδοτήσει μέχρι 70% δράσεις κατάρτισης σε έδαφος τρίτων χωρών, καθώς και μέτρα επιχειρησιακής στήριξης στις εν λόγω χώρες.Άρθρο 8 Εκτέλεση, παρακολούθηση και αξιολόγηση1. Στο πλαίσιο του προγράμματος οι δράσεις μπορούν να προταθούν από τα κράτη μέλη ή από την Επιτροπή. Επιλέγονται οι δράσεις που ανταποκρίνονται πληρέστερα στους στόχους που ορίζονται στο άρθρο 2. Η Επιτροπή είναι υπεύθυνη για τη διαχείριση και την εφαρμογή του προγράμματος, σε συνεργασία με τα κράτη μέλη τα οποία της υποβάλλουν ένα κατά ανώτατο όριο σχέδιο ετησίως σε θέματα κατάρτισης (εργαστήρια, συναντήσεις και σεμινάρια που προβλέπονται στο άρθρο 3 παράγραφος 2β)), με την επιφύλαξη της παρουσίασης συμπληρωματικών σχεδίων στο πλαίσιο των περιόδων άσκησης και των ανταλλαγών ή